title: Audito Rūmų narės Rasos Budbergytės skyrimas 2010 m. kovo 25 d. Europos Parlamento sprendimas dėl siūlomos Rasos Budbergytės kandidatūros į Audito Rūmų narius (C7-0018/2010 – 2010/0806(NLE))

text:
7.1.2011

               LT

               Europos Sąjungos oficialusis leidinys

               CE 4/66

         2010 m. kovo 25 d., ketvirtadienisAudito Rūmų narės Rasos Budbergytės skyrimas
   P7_TA(2010)0075
   2010 m. kovo 25 d. Europos Parlamento sprendimas dėl siūlomos Rasos Budbergytės kandidatūros į Audito Rūmų narius (C7-0018/2010 – 2010/0806(NLE))
   2011/C 4 E/14
   (Konsultavimasis)

      Europos Parlamentas,
   atsižvelgdamas į Sutarties dėl ES veikimo 286 straipsnio 2 dalį, pagal kurią Taryba kreipėsi į Parlamentą dėl konsultacijos (C7–0018/2010),
   atsižvelgdamas į tai, kad 2010 m. kovo 15 d. posėdyje Biudžeto kontrolės komitetas išklausė Tarybos siūlomą kandidatę į Audito Rūmų narius,
   atsižvelgdamas į Darbo tvarkos taisyklių 108 straipsnį,
   atsižvelgdamas į Biudžeto kontrolės komiteto pranešimą (A7–0039/2010),

               A.

               kadangi Rasa Budbergytė atitinka Sutarties dėl ES veikimo 286 straipsnio 1 dalyje nustatytas sąlygas,

               1.

               teikia teigiamą nuomonę dėl pasiūlymo skirti Rasą Budbergytę Audito Rūmų nare;

               2.

               paveda Pirmininkui perduoti šį sprendimą Tarybai ir susipažinti – Audito Rūmams bei kitoms Europos Bendrijų institucijoms ir valstybių narių audito institucijoms.


title: 2007/775/EB: 2007 m. lapkričio 13 d. Komisijos sprendimas, panaikinantis sprendimą 1999/572/EB, patvirtinantį įsipareigojimus, pasiūlytus dėl antidempingo tyrimo, susijusio su plieninių vielinių lynų ir kabelių, kurių kilmės šalys yra Kinijos Liaudies Respublika, Vengrija, Indija, Korėjos Respublika, Meksika, Lenkija, Pietų Afrika ir Ukraina, importu

text:
30.11.2007

               LT

               Europos Sąjungos oficialusis leidinys

               L 312/44

         KOMISIJOS SPRENDIMAS
   2007 m. lapkričio 13 d.
   panaikinantis sprendimą 1999/572/EB, patvirtinantį įsipareigojimus, pasiūlytus dėl antidempingo tyrimo, susijusio su plieninių vielinių lynų ir kabelių, kurių kilmės šalys yra Kinijos Liaudies Respublika, Vengrija, Indija, Korėjos Respublika, Meksika, Lenkija, Pietų Afrika ir Ukraina, importu
   (2007/775/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1995 m. gruodžio 22 d. Tarybos reglamentą (EB) Nr. 384/96 dėl apsaugos nuo importo dempingo kaina iš Europos bendrijos narėmis nesančių valstybių (1), ypač į jo 8 ir 9 straipsnius,
   pasikonsultavusi su Patariamuoju komitetu,
   kadangi:
   A.   ANKSTESNI TYRIMAI IR GALIOJANČIOS PRIEMONĖS

               (1)

               1999 m. rugpjūčio mėn. Reglamentu (EB) Nr. 1796/1999 (2) Taryba nustatė galutinį antidempingo muitą, inter alia, importuojamiems Pietų Afrikos kilmės plieno lynams ir kabeliams.

               (2)

               2005 m. lapkričio mėn. pabaigus priemonių galiojimo termino peržiūrą pagal pagrindinio reglamento 11 straipsnio 2 dalį, Reglamentu (EB) Nr. 1858/2005 (3) Taryba nustatė, kad importuojamam, inter alia, Pietų Afrikos kilmės nagrinėjamajam produktui reikėtų toliau taikyti antidempingo priemones.

               (3)

               1999 m. rugpjūčio 13 d. Sprendimu 1999/572/EB (4) Komisija priėmė Pietų Afrikos bendrovės Scaw Metals Group Haggie Steel Wire Rope (toliau – Haggie arba bendrovė) įsipareigojimą dėl kainos.

               (4)

               Be to, 1999 m. rugpjūčio 13 d. Sprendimu 1999/572/EB Komisija priėmė šių bendrovių įsipareigojimus dėl kainų: Usha Martin Industries & Usha Beltron Ltd (Indija), Aceros Camesa SA de CV (Meksika) ir Joint Stock Company Silur (Ukraina). Komisijos reglamentu (EB) Nr. 1678/2003 (5) Komisija atšaukė priimtą Joint Stock Company Silur (Ukraina) įsipareigojimą. Meksikos kilmės plieno vielos lynams ir kabeliams taikytos antidempingo priemonės nustojo galioti 2004 m. rugpjūčio 12 d. (6). 2005 m. gruodžio 22 d. Komisijos sprendimu 2006/38/EB Komisija atšaukė priimtą Usha Martin Industries & Usha Beltron Ltd įsipareigojimą.

               (5)

               Dėl to į Bendriją importuojamas Pietų Afrikos kilmės nagrinėjamasis produktas, pagamintas įsipareigojimą prisiėmusios bendrovės ir tokios rūšies, kurios produktui taikomas įsipareigojimas (toliau – produktas, kuriam taikomas įsipareigojimas) buvo atleistas nuo galutinių antidempingo muitų.

               (6)

               Reikėtų pastebėti, kad įsipareigojimas nebuvo taikomas tam tikrų rūšių šiuo metu Haggie gaminamiems plieno vielos lynams ir kabeliams. Todėl išleidžiant šiuos plieno vielos lynus ir kabelius į laisvą apyvartą Bendrijoje turėjo būti mokamas atitinkamas antidempingo muitas.

         B.   ĮSIPAREIGOJIMO PAŽEIDIMAI
   1.   Įsipareigojusios bendrovės pareigos

               (7)

               Bendrovės pasiūlytame įsipareigojime, inter alia, numatyta, kad bendrovė turi eksportuoti produktą, kuriam taikomas įsipareigojimas, į Europos bendriją už didesnes nei tam tikros įsipareigojime nurodytos minimalios kainos (MIK).

               (8)

               Be to, įsipareigojime bendrovė patvirtino, kad norėdama, jog dėl pateikto įsipareigojimo ji būtų atleista nuo antidempingo muitų, bendrovė privalo pateikti Bendrijos muitinės tarnyboms įsipareigojimo sąskaitą faktūrą. Be to, bendrovė įsipareigojo neišduoti įsipareigojimo sąskaitų faktūrų už tokių rūšių nagrinėjamąjį produktą, kuriam įsipareigojimas netaikomas ir kuriam dėl to taikomas antidempingo muitas. Bendrovė taip pat patvirtino, kad įsipareigojimo sąskaitose faktūrose turi būti pateikta pirma Reglamento (EB) Nr. 1796/1999 ir po to Reglamento (EB) Nr. 1858/2005 prieduose nurodyta informacija.

               (9)

               Pagal įsipareigojimo sąlygas bendrovė privalo reguliariai teikti Komisijai išsamią informaciją – nagrinėjamojo produkto pardavimo Europos bendrijoje ketvirčio ataskaitas. Šiose ataskaitose turėtų būti teikiama informacija apie produktus, kuriems taikomas įsipareigojimas ir kurie buvo atleisti nuo antidempingo muito, ir informacija apie tų rūšių plieno lynus ir kabelius, kuriems įsipareigojimas netaikomas ir kurių importui į Europos bendriją taikomas antidempingo muitas.

               (10)

               Akivaizdu, kad visi minėtų pardavimo ataskaitų duomenys turėtų būti išsamūs ir tikslūs, o sandoriai turėtų visiškai atitikti įsipareigojimo sąlygas.

               (11)

               Siekdama užtikrinti įsipareigojimo vykdymą bendrovė taip pat įsipareigojo leisti atlikti tikrinamuosius vizitus jos patalpose, per kuriuos būtų galima patikrinti ketvirčio ataskaitose pateiktų duomenų tikslumą bei teisingumą ir pateikti visą Komisijai reikalingą informaciją.

               (12)

               Reikėtų pastebėti, kad jau 2003 m. spalio 28 d. bendrovė gavo Komisijos tarnybų įspėjamąjį raštą, kuriame buvo nurodyta, kad bendrovė pažeidė įsipareigojimą, išduodama produktų, kuriems įsipareigojimas netaikomas ir kuriems turėjo būti taikomos antidempingo priemonės, įsipareigojimo sąskaitas faktūras. Įspėjamajame rašte nurodyta, kad atsižvelgiant į konkrečias įsipareigojimo pažeidimo aplinkybes, neketinama atšaukti priimtą įsipareigojimą, tačiau pabrėžta, kad Komisija tikriausiai atšauks priimtą bendrovės įsipareigojimą, jei bus nustatytas dar bent vienas net nedidelis pažeidimas.

               (13)

               Todėl nuo 2007 m. vasario 5 d. iki 2007 m. vasario 6 d. bendrovės patalpose Pietų Afrikoje vyko tikrinamasis vizitas. Per šį vizitą buvo nagrinėjamas laikotarpis nuo 2004 m. sausio 1 d. iki 2006 m. gruodžio 31 d.

         2.   Bendrovės tikrinamojo vizito rezultatai

               (14)

               Per tikrinamąjį vizitą nustatyta, kad bendrovė du kartus išdavė įsipareigojimo sąskaitas faktūras (Nr. 935515 ir 935516) produktams, kuriems taikoma antidempingo priemonė, o įsipareigojimas netaikomas. Todėl vykdant šiuos sandorius buvo neteisėtai pasinaudota atleidimu nuo antidempingo muito importuojamiems produktams.

               (15)

               Per tikrinamąjį vizitą nustatyta, kad bendrovė vieną kartą nepakoregavo vieneto pardavimo kainos pagal mokėjimo sąlygas. Kadangi kaina nebuvo pakoreguota atsižvelgiant į finansines sąnaudas, susijusias su tikruoju mokėjimo laiku, vieneto pardavimo kaina buvo mažesnė nei taikytina MIK.

               (16)

               Be to, per tikrinamąjį vizitą nustatyta, kad bendrovė kelis kartus išdavė Reglamento (EB) Nr. 1858/2005 priedo neatitinkančias įsipareigojimo sąskaitas faktūras, nes jose buvo įrašytas sakinys „Skirtas užsienio prekybai – neskirtas parduoti Europos Sąjungoje“.

               (17)

               Išnagrinėjus per tikrinamąjį vizitą tirtu laikotarpiu išduotas įsipareigojimo sąskaitas faktūras buvo nustatyta, kad vienas sandoris nebuvo įtrauktas į Komisijai pateiktą ketvirčio pardavimo pagal įsipareigojimą ataskaitą. Be to, buvo nustatyta, kad bendrovė pranešė apie sandorius, pagal kuriuos nebuvo ketinama išleisti produktus į laisvą apyvartą Bendrijoje taip, tarsi pagal juos būtų ketinama išleisti produktus į laisvą apyvartą Bendrijoje. Per tikrinamąjį vizitą taip pat buvo nustatyti keli sandoriai, apie kuriuos buvo pranešta kaip apie tranzitinį pardavimą, nors iš tiesų prekės buvo išleistos į laisvą apyvartą Bendrijoje. Tarp ketvirčio pardavimo pagal įsipareigojimą ataskaitų ir atitinkamų sąskaitų faktūrų buvo rasta ir daugiau neatitikimų.

         3.   Priimto įsipareigojimo atšaukimo priežastys

               (18)

               Įsipareigojimas buvo pažeistas, nes bendrovė išdavė nagrinėjamojo produkto, kuriam netaikomas įsipareigojimas, įsipareigojimo sąskaitas faktūras ir vykdant šiuos sandorius buvo pasinaudota atleidimu nuo antidempingo muito, nors nuo jo galėjo būti atleisti tik produktai, kuriems taikomas įsipareigojimas.

               (19)

               Bendrovė nesilaikė įsipareigojimo taikyti MIK visiems parduodamiems produktams, kuriems taikomas įsipareigojimas.

               (20)

               Jei parduodant produktą, kuriam taikomas įsipareigojimas, išduodama Reglamento (EB) Nr 1858/2005 priedo neatitinkančios nagrinėjamojo produkto pardavimo sąskaitos faktūros, tai gali klaidinti muitines ir trukdyti joms veiksmingai stebėti įsipareigojimo vykdymą, todėl pats įsipareigojimas tokiu atveju netektų prasmės.

               (21)

               Atsižvelgiant į 17 konstatuojamojoje dalyje išdėstytus faktus padaryta išvada, kad bendrovės pateiktų ketvirčio pardavimo pagal įsipareigojimą ataskaitų duomenys buvo neišsamūs ir netikslūs, todėl jos nebuvo pakankamai patikimos įsipareigojimo vykdymui stebėti. Ataskaitų teikimo reikalavimų nevykdymas taip pat yra įsipareigojimo pažeidimas.

         4.   Raštu pateikta informacija ir išklausymas
   a)   Nepakankamai tiksliai suprastas įsipareigojimas

               (22)

               Raštu pateiktoje informacijoje bendrovė pripažino, kad išduodama įsipareigojimo sąskaitas faktūras ir rengdama įsipareigojimo vykdymo ataskaitas ji padarė klaidų, nes nepakankamai tiksliai suprato įsipareigojimo technines nuostatas, klaidingai suprato įsipareigojimo formuluotes ir (arba) į jį neatsižvelgė. Be to, raštu pateiktoje informacijoje ir per išklausymą 2007 m. balandžio 26 d. bendrovė pareiškė, kad sudėtingi įsipareigojimo reikalavimai buvo nepakankamai tiksliai suprasti dėl bendrovės vadovybės pasikeitimo ir organizacijos restruktūrizavimo.

               (23)

               Be to, bendrovė pripažino, kad 2003 m. spalio 28 d. ji gavo įspėjamąjį Komisijos tarnybų raštą. Tačiau ji tvirtino, kad nėra gavusi patikrinimo ataskaitos, kurioje, bendrovė manymu, turėtų būti apibūdinta padaryta klaida. Bendrovė tvirtino, jog ji nepakeitė įsipareigojimo vykdymo ataskaitų rengimo tvarkos ir papildomai neįsigilino į įsipareigojimo sąlygas iš dalies dėl to, kad jai nebuvo nurodytos konkrečios klaidos.

               (24)

               Atsakant į šiuos argumentus reikėtų pažymėti, kad 2003 m. rugsėjo 18 d. bendrovė gavo Komisijos raštą, kuriame buvo išsamiai apibūdinti nustatyti pažeidimai. 2003 m. spalio 28 d. įspėjamajame rašte pažeidimai nebuvo pakartotinai išsamiai apibūdinti, tačiau buvo paminėtas ankstesnis Komisijos ir bendrovės susirašinėjimas.

               (25)

               Be to, reikėtų pastebėti, kad minėdama patikrinimo ataskaitą bendrovė galėjo neteisingai suprasti aplinkybes. Prieš pateikdama 2003 m. spalio 28 d. įspėjamąjį raštą Komisija neatliko tikrinamojo vizito, nes šis raštas buvo pateiktas išnagrinėjus bendrovės pateiktas įsipareigojimo vykdymo ataskaitas. Komisija atliko tikrinamąjį vizitą 2004 m. gegužės mėn. Kadangi po šio patikrinimo nereikėjo imtis veiksmų, jokių su juo susijusių raštų bendrovei siųsti nereikėjo.

               (26)

               Be to, per išklausymą bendrovė teigė, kad po tikrinamojo vizito ji peržiūrėjo visą savo sistemą, remdamasi vietoje pateiktomis pastabomis, siekdama ją pakeisti taip, kad sistema atitiktų įsipareigojimo reikalavimus.

               (27)

               Bendrovės gynybos argumentai dėl nepakankamo įsipareigojimo supratimo nepakeitė Komisijos nuomonės, kad bendrovė nesilaikė įsipareigojimo sąlygų. Be to, reikia pastebėti, kad bendrovė jau buvo gavusi įspėjamąjį raštą dėl įsipareigojimo pažeidimo ir nesiėmė reikiamų priemonių naujiems pažeidimams išvengti. Nepakankamai tiksliai suprasti įsipareigojimo reikalavimai gali labai trukdyti pakankamai ir patikimai stebėti įsipareigojimo vykdymą.

         b)   Proporcingumas

               (28)

               Bendrovė pripažino vieną kartą pažeidusi įsipareigojime nustatytas kainas, nes tinkamai nepakoregavo pardavimo kainos dėl pavėluoto mokėjimo. Tačiau bendrovė teigė, kad visų kitų sandorių pardavimo kainos visiškai atitiko MIK. Be to, bendrovė teigė, kad mokėjimas vėlavo dėl nenumatytų aplinkybių, nes susijęs pirkėjas paprastai iš anksto apmoka prekes prieš jas išsiunčiant.

               (29)

               Atsakant į šiuos argumentus reikėtų pabrėžti, kad pagal įsipareigojimą bendrovė privalėjo užtikrinti, kad viso pardavimo grynoji kaina būtų lygi įsipareigojime nustatytai MIK arba už ją didesnė.

               (30)

               Be to, kalbant apie proporcingumą, pagrindiniame reglamente nėra tiesioginio ar netiesioginio reikalavimo, kad įsipareigojimo pažeidimas būtų susijęs su minimalia procentine pardavimo dalimi ar minimalia procentine MIK dalimi.

               (31)

               Šį požiūrį taip pat patvirtina Pirmosios instancijos teismo, kuris priėmė sprendimą, kad bet kokio įsipareigojimo pažeidimo pakanka priimtam įsipareigojimui atšaukti, praktika (7).

               (32)

               Todėl bendrovės pateikti argumentai dėl proporcingumo nekeičia Komisijos nuomonės, kad įsipareigojimas buvo pažeistas ir priimtas įsipareigojimas turėtų būti atšauktas.

         c)   Bendrovės geranoriškumas

               (33)

               Bendrovė teigė, kad teikdama reguliarias ataskaitas Komisijai ji manė, jog visa ataskaitose teikiama informacija yra išsami ir tiksli.

               (34)

               Bendrovė nė karto nebandė pateikti netikslios informacijos arba nepateikti bet kokios reikalaujamos informacijos.

               (35)

               Be to, raštu pateiktoje informacijoje ir per išklausymą bendrovė pabrėžė, kad pažeidusi įsipareigojimą ji negavo jokios naudos, išskyrus du atvejus, o padarytomis klaidomis nebuvo sąmoningai siekiama apeiti reikalavimus.

               (36)

               Atsižvelgiant į konstatuojamąsias dalis, būtina pastebėti, kad nebuvo manoma, jog bendrovė sąmoningai bandė gauti naudos iš įsipareigojimo reikalavimų pažeidimų arba trukdyti stebėti, kaip jis vykdomas. Tačiau dėl pasikartojančių klaidų neįmanoma stebėti, kaip vykdomas įsipareigojimas.

         C.   SPRENDIMO 1999/572/EB PANAIKINIMAS

               (37)

               Atsižvelgiant į išdėstytas aplinkybes, reikėtų atšaukti priimtą įsipareigojimą ir panaikinti Komisijos sprendimą 1999/572/EB. Todėl turėtų būti taikomas Tarybos reglamento (EB) Nr. 1858/2005 1 straipsnio 2 dalyje nustatytas galutinis antidempingo muitas,

         NUSPRENDĖ:
   1 straipsnis
   Komisijos sprendimas 1999/572/EB panaikinamas.
   2 straipsnis
   Šis sprendimas įsigalioja kitą dieną nuo jo paskelbimo Europos Sąjungos oficialiajame leidinyje.

      Priimta Briuselyje, 2007 m. lapkričio 13 d.

            Komisijos vardu

         Peter MANDELSON

            Komisijos narys

      (1)  OL L 56, 1996 3 6, p. 1. Reglamentas su paskutiniais pakeitimais, padarytais Reglamentu (EB) Nr. 2117/2005 (OL L 340, 2005 12 23, p. 17).

      (2)  OL L 217, 1999 8 17, p. 1. Reglamentas su pakeitimais, padarytais Reglamentu (EB) Nr. 1672/2003 (OL L 238, 2003 9 25, p. 1).

      (3)  OL L 299, 2005 11 16, p. 1. Reglamentas su pakeitimais, padarytais Reglamentu (EB) Nr. 121/2006 (OL L 22, 2006 1 26, p. 1).

      (4)  OL L 217, 1999 8 17, p. 63. Sprendimas su paskutiniais pakeitimais, padarytais Sprendimu (EB) Nr. 2006/38 (OL L 22, 2006 1 26, p. 54).

      (5)  OL L 238, 2003 9 25, p. 13.

      (6)  OL C 203, 2004 8 11, p. 4.

      (7)  Žr. bylą T-51/96 Miwon prieš Tarybą [2000 m. Rink., p. II-1841], 52 punktas; bylą T-340/99 Arne Mathisen AS prieš Tarybą [2002 m. Rink., p. II-2905], 80 punktas.


title: 2004/740/EB:2004 m. spalio 4 d. Tarybos sprendimas, dėl valstybių narių užimtumo politikos gairių

text:
29.10.2004

               LT

               Europos Sąjungos oficialusis leidinys

               L 326/45

      TARYBOS SPRENDIMAS

   2004 m. spalio 4 d.
   dėl valstybių narių užimtumo politikos gairių
   (2004/740/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 128 straipsnio 2 dalį,
   atsižvelgdama į Komisijos pasiūlymą,
   atsižvelgdama į Europos Parlamento nuomonę (1),
   apsvarsčiusi Europos ekonomikos ir socialinių reikalų komiteto nuomonę,
   atsižvelgdama į Regionų komiteto nuomonę (2),
   atsižvelgdama į Užimtumo komiteto nuomonę,
   kadangi:

               (1)

               Europos užimtumo strategijai priklauso pagrindinis vaidmuo įgyvendinant Lisabonos strategijos užimtumo ir darbo rinkos tikslus. 2003 m. įvykdyta Europos užimtumo strategijos reforma pabrėžė vidutinės trukmės orientyrus ir užimtumo gairėse rekomenduojamų įvairių politikos sričių įgyvendinimo svarbą.

               (2)

               Užimtumo gairės turėtų būti išsamiai peržiūrimos tik kas treji metai, o tarpiniu laikotarpiu jų atnaujinimas turėtų būti griežtai ribotas. Europos užimtumo darbo grupė pasiūlė, kad geriau yra priimti įtaigesnes rekomendacijas ir nustatyti veiksmingesnę tarpusavio peržiūrą, o ne įsitraukti į tolesnio gairių keitimo procesą.

               (3)

               2003–2004 m. bendrame pranešime dėl užimtumo pateiktos Užimtumo darbo grupės parengtos išvados ir išnagrinėti valstybių narių nacionalinių veiksmų planai dėl užimtumo rodo, kad valstybės narės ir socialiniai partneriai turėtų teikti pirmenybę darbuotojų ir įmonių prisitaikymo prie besikeičiančių ekonominių sąlygų ir darbo rinkos reikalavimų didinimui; didesnio žmonių skaičiaus ateiti į darbo rinką ir likti joje skatinimui ir darbo pavertimui realia kiekvieno asmens pasirinkimo galimybe, palengvinant jaunų bedarbių žmonių galimybę susirasti pirmąjį darbą ir skatinant vyresnio amžiaus darbuotojus likti darbo rinkoje; gausesniam ir veiksmingesniam investavimui į žmogiškąjį kapitalą ir visą gyvenimą trunkantį mokymąsi, į mokslinius tyrimus ir taikomąją veiklą, įskaitant tobulinimosi galimybes; ir veiksmingo reformų įgyvendinimo užtikrinimui geresniu valdymu, įskaitant pastangas, kurių tikslas - gerinti demokratišką dalyvavimą, įtikinti piliečius dėl reformų būtinybės ir stiprinti ryšius tarp ES finansavimo šaltinių, visų pirma Europos socialinio fondo, ir Europos užimtumo gairių įgyvendinimo. Šie prioritetai visiškai atitinka dabartines gaires ir gali būti pagal jas vykdomi.

               (4)

               Užimtumo gairės taikomos naujosioms valstybėms narėms nuo jų įstojimo.

               (5)

               Be šių užimtumo gairių, valstybės narės turėtų visapusiškai įgyvendinti bendrąsias ekonominės politikos gaires ir užtikrinti, kad jų veiksmai visiškai atitiktų patikimų viešųjų finansų išlaikymą ir makroekonominį stabilumą,

         NUSPRENDĖ:
   Vienintelis straipsnis
   Valstybių narių užimtumo politikos gairės, išdėstytos 2003 m. liepos 22 d. Tarybos sprendimo 2003/578/EB dėl valstybių narių užimtumo politikos gairių (3) priede, taikomos toliau ir valstybės narės į jas atsižvelgia vykdydamos savo užimtumo politiką.

      Priimta Liuksemburge, 2004 m. spalio 4 d.

            Tarybos vardu

            Pirmininkas

         A. J. DE GEUS

      (1)  Nuomonė priimta 2004 m. balandžio 22 d. (dar nepaskelbta Oficialiajame leidinyje)

      (2)  Nuomonė priimta 2004 m. rugsėjo 29 d. (dar nepaskelbta Oficialiajame leidinyje)

      (3)  OL L 197, 2003 8 5, p. 13.


title: 1994 m. sausio 24 d. Tarybos Sprendimas dėl Europos bendrijos ir Australijos susitarimo dėl prekybos vynu sudarymo

text:
Svarbus teisinis pranešimas

|

31994D0184

Oficialusis leidinys L 086 , 31/03/1994 p. 0001 - 0002 specialusis leidimas suomių kalba: skyrius 3 tomas 56 p. 0146  specialusis leidimas švedų kalba: skyrius 3 tomas 56 p. 0146

		Tarybos sprendimas1994 m. sausio 24 d.dėl Europos bendrijos ir Australijos susitarimo dėl prekybos vynu sudarymo(94/184/EB)EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 113 straipsnį,atsižvelgdama į Komisijos pasiūlymą,kadangi sudarius Europos bendrijos ir Australijos susitarimą dėl prekybos vynu palengvės ir bus skatinama Susitariančiųjų Šalių prekyba vynu; kadangi dėl to pageidautina patvirtinti minėtą Susitarimą;kadangi siekiant palengvinti tam tikrų šio Susitarimo nuostatų įgyvendinimą, Komisija turėtų būti įgaliota atlikti būtinus techninius tikslinimus laikantis 1987 m. kovo 16 d. Tarybos reglamento (EEB) Nr. 822/87 dėl bendro vyno rinkos organizavimo [1] 83 straipsnyje nustatytos tvarkos;kadangi šio Susitarimo nuostatos yra tiesiogiai susijusios su bendros žemės ūkio politikos priemonėmis, pirmiausia su Bendrijos vynui ir vynuogių auginimui skirtomis taisyklėmis, šis Susitarimas turi būti sudaromas Bendrijos lygiu,NUSPRENDĖ:1 straipsnis1. Bendrijos vardu patvirtinamas Europos bendrijos ir Australijos susitarimas dėl prekybos vynu ir prie jo pridedamas protokolas bei pasikeitimai raštais.Šio straipsnio pirmoje dalyje minėtų aktų tekstai pridedami prie šio sprendimo.2 straipsnisTarybos pirmininkas įgaliojamas paskirti asmenį, kuriam suteikiama teisė pasirašyti Bendriją įpareigojantį susitarimą ir deponuoti Bendrijos patvirtinimo dokumentą.Tarybos pirmininkas perduoda Susitarimo 28 straipsnio 1 dalyje numatytą pranešimą.3 straipsnisSusitarimo 17 straipsnio 2 dalies tikslais Komisija įpareigojama sudaryti Susitarimui iš dalies pakeisti būtinus aktus Reglamento (EEB) Nr. 822/87 83 straipsnyje nustatyta tvarka.4 straipsnisSusitarimo 18 straipsniu įkurtame Jungtiniame komitete Bendrijai atstovauja Komisija, kuriai padeda valstybių narių atstovai.5 straipsnisŠis sprendimas skelbiamas Europos Bendrijų oficialiajame leidinyje.Priimta Briuselyje, 1994 m. sausio 24 d.Tarybos varduPirmininkasG. Moraitis[1] OL L 84, 1987 3 27, p. 1. Reglamentas su paskutiniais pakeitimais, padarytais Reglamentu (EEB) Nr. 1566/93 (OL L 154, 1993 6 25, p. 39).--------------------------------------------------


title: 2011/15/ES: 2010 m. gruodžio 20 d. Europos centrinio banko sprendimas dėl mokėjimams, susijusiems su EFSF paskolomis valstybėms narėms, kurių valiuta yra euro, atlikti skirtų sąskaitų atidarymo (ECB/2010/31)

text:
14.1.2011

               LT

               Europos Sąjungos oficialusis leidinys

               L 10/7

         EUROPOS CENTRINIO BANKO SPRENDIMAS
   2010 m. gruodžio 20 d.
   dėl mokėjimams, susijusiems su EFSF paskolomis valstybėms narėms, kurių valiuta yra euro, atlikti skirtų sąskaitų atidarymo
   (ECB/2010/31)
   (2011/15/ES)
   EUROPOS CENTRINIO BANKO VYKDOMOJI VALDYBA,
   atsižvelgdama į Europos centrinių bankų sistemos ir Europos centrinio banko statutą, ypač į jo 17 ir 21 straipsnius,
   kadangi:

               (1)

               Pagal Europos centrinių bankų sistemos ir Europos centrinio banko statuto (toliau – ECBS statutas) 17 straipsnį savo operacijoms vykdyti Europos centrinis bankas (ECB) gali atidaryti sąskaitas kredito įstaigoms, viešiesiems subjektams ir kitiems rinkos dalyviams.

               (2)

               ECBS statuto 21 straipsnio 1 ir 2 dalyse nustatyta, kad ECB gali veikti kaip Sąjungos institucijų, įstaigų ar organų, valstybių narių centrinių Vyriausybių, regioninių, vietos ar kitų valdžios institucijų, kitų viešosios teisės reglamentuojamų įstaigų arba valstybinių įmonių fiskalinis agentas.

               (3)

               Pagal 2007 m. liepos 24 d. Sprendimo ECB/2007/7 dėl TARGET2-ECB sąlygų (1) 1 straipsnio 2 dalį ECB klientais gali būti centriniai bankai.

               (4)

               Valstybės narės, kurių valiuta yra euro, ir European Financial Stability Facility, Société Anonyme (EFSF), Liuksemburge įsteigta viešoji ribotos atsakomybės bendrovė, kurios akcininkės yra valstybės narės, kurių valiuta yra euro, sudarė EFSF pagrindų susitarimą. 2010 m. rugpjūčio 4 d. EFSF pagrindų susitarimas įsigaliojo ir tapo privalomas.

               (5)

               Vadovaujantis EFSF pagrindų susitarimu ir EFSF įstatais, toms valstybėms narėms, kurių valiuta yra euro, kurios turi finansinių sunkumų ir yra sudariusios su Europos Komisija supratimo memorandumą dėl politikos sąlygų, EFSF suteikia finansavimą susitarimų dėl paskolos programos (toliau – susitarimai dėl paskolos programos) forma.

               (6)

               EFSF pagrindų susitarimo 3 straipsnio 5 dalyje nustatyta, kad paskola, kurią EFSF suteikia valstybei narei, kurios valiuta yra euro, mokama per EFSF ir atitinkamos valstybės narės-paskolos gavėjos sąskaitas, kurios buvo atidarytos Europos centriniame banke susitarimams dėl paskolos programos. 2010 m. rugsėjo 21 d. Sprendime ECB/2010/15 dėl EFSF paskolų valstybėms narėms, kurių valiuta yra euro, administravimo (2) įtvirtintos nuostatos dėl piniginių lėšų sąskaitos EFSF vardu, kuri turi būti atidaryta Europos centriniame banke susitarimų dėl paskolos programos veikimui.

               (7)

               Pagal susitarimus dėl paskolos programos, paskola grąžinama per piniginių lėšų sąskaitas, kurios yra atidarytos Europos centriniame banke atitinkamos valstybės narės-paskolos gavėjos nacionalinio centrinio banko (NCB) vardu.

               (8)

               Būtina įtvirtinti nuostatas dėl piniginių lėšų sąskaitų, kurios turi būti atidarytos Europos centriniame banke atitinkamos valstybės narės-paskolos gavėjos NCB vardu susitarimų dėl paskolos programos veikimui,

         PRIĖMĖ ŠĮ SPRENDIMĄ:
   1 straipsnis
   Piniginių lėšų sąskaitų atidarymas
   ECB, gavęs valstybės narės-paskolos gavėjos NCB prašymą, tokio NCB vardu gali atidaryti piniginių lėšų sąskaitas mokėjimams, susijusiems su susitarimais dėl paskolos programos, apdoroti (toliau – NCB piniginių lėšų sąskaita).
   2 straipsnis
   Mokėjimų priėmimas piniginių lėšų sąskaitose
   NCB piniginių lėšų sąskaita naudojama tik mokėjimams, susijusiems su susitarimu dėl paskolos programos, apdoroti.
   3 straipsnis
   Nurodymų priėmimas
   NCB piniginių lėšų sąskaitos atžvilgiu ECB priima tik NCB-sąskaitos turėtojo nurodymus.
   4 straipsnis
   Likutis piniginių lėšų sąskaitose
   NCB piniginių lėšų sąskaitoje niekada negali būti debetinio likučio. Todėl iš šių sąskaitų negalima atlikti jokių mokėjimų, viršijančių tų sąskaitų kreditinį likutį.
   5 straipsnis
   Atlyginimas
   Už per naktį NCB piniginių lėšų sąskaitoje likusį kredito likutį ECB moka palūkanas, kurios atitinka taikomą ECB indėlių galimybės palūkanų normą faktiniu/360 pagrindu.
   6 straipsnis
   Įsigaliojimas
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.

      Priimta Frankfurte prie Maino 2010 m. gruodžio 20 d.

            ECB pirmininkas

         Jean-Claude TRICHET

      (1)  OL L 237, 2007 9 8, p. 71.

      (2)  OL L 253, 2010 9 28, p. 58.


title: 2000 m. birželio 29 d. Tarybos sprendimas dėl Susitarimo pasikeičiant laiškais, iš dalies keičiančio Europos bendrijos ir Vietnamo Socialistinės Respublikos susitarimą dėl prekybos tekstilės ir drabužių gaminiais, pasirašymo Europos bendrijos vardu ir jo laikino taikymo

text:
Svarbus teisinis pranešimas

|

32000D0464

Oficialusis leidinys L 190 , 27/07/2000 p. 0001 - 0001

		Tarybos sprendimas2000 m. birželio 29 d.dėl Susitarimo pasikeičiant laiškais, iš dalies keičiančio Europos bendrijos ir Vietnamo Socialistinės Respublikos susitarimą dėl prekybos tekstilės ir drabužių gaminiais, pasirašymo Europos bendrijos vardu ir jo laikino taikymo(2000/464/EB)EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 133 straipsnį kartu su 300 straipsnio 2 dalies pirmuoju sakiniu,atsižvelgdama į Komisijos pasiūlymą,kadangi:(1) Europos bendrijos vardu Komisija vedė derybas dėl Susitarimo pasikeičiant laiškais, iš dalies pakeičiančio Europos bendrijos ir Vietnamo Socialistinės Respublikos susitarimą dėl prekybos tekstilės ir drabužių gaminiais, toliau – Susitarimas pasikeičiant laiškais.(2) Susitarimas pasikeičiant laiškais, kuris buvo parafuotas 2000 m. kovo 31 d., turėtų būti pasirašytas Bendrijos vardu.(3) Tikslinga Susitarimą pasikeičiant laiškais laikinai taikyti abipusiškumo pagrindu nuo 2000 m. liepos 1 d., kol bus užbaigtos atitinkamos jo formaliam sudarymui reikalingos procedūros,NUSPRENDĖ:1 straipsnisŠiuo sprendimu Bendrijos vardu tvirtinamas Susitarimo pasikeičiant laiškais pasirašymas pagal Tarybos sprendimą dėl minėto Susitarimo sudarymo.Minėto Susitarimo tekstas pridedamas prie šio sprendimo.2 straipsnisŠiuo sprendimu Tarybos pirmininkas įgaliojamas paskirti asmenį (asmenis), įgaliotą Bendrijos vardu pasirašyti Susitarimą pasikeičiant laiškais, kai jis bus sudarytas.3 straipsnisSusitarimas pasikeičiant laiškais laikinai taikomas abipusiškumo pagrindu nuo 2000 m. liepos 1 d., kol bus užbaigtos jo sudarymo procedūros.4 straipsnisŠis sprendimas skelbiamas Europos Bendrijų oficialiajame leidinyje.Jis įsigalioja jo paskelbimo dieną.Priimta Liuksemburge, 2000 m. birželio 29 d.Tarybos varduPirmininkasM. Arcanjo--------------------------------------------------


title: 2014 m. gruodžio 17 d. Tarybos sprendimas (ES) 2015/268 dėl Europos ir Viduržemio jūros regiono šalių susitarimo, steigiančio Europos bendrijos bei jos valstybių narių ir Libano Respublikos asociaciją, protokolo dėl Europos Sąjungos ir Libano Respublikos bendrojo susitarimo, kuriuo nustatomi Libano Respublikos dalyvavimo Sąjungos programose bendrieji principai, pasirašymo Europos Sąjungos vardu ir laikino taikymo

text:
20.2.2015

               LT

               Europos Sąjungos oficialusis leidinys

               L 47/1

         TARYBOS SPRENDIMAS (ES) 2015/268
   2014 m. gruodžio 17 d.
   dėl Europos ir Viduržemio jūros regiono šalių susitarimo, steigiančio Europos bendrijos bei jos valstybių narių ir Libano Respublikos asociaciją, protokolo dėl Europos Sąjungos ir Libano Respublikos bendrojo susitarimo, kuriuo nustatomi Libano Respublikos dalyvavimo Sąjungos programose bendrieji principai, pasirašymo Europos Sąjungos vardu ir laikino taikymo
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 212 straipsnį kartu su 218 straipsnio 5 ir 7 dalimis,
   atsižvelgdama į Europos Komisijos pasiūlymą,
   kadangi:

               (1)

               2007 m. birželio 18 d. Taryba įgaliojo Komisiją derėtis dėl Europos ir Viduržemio jūros regiono šalių susitarimo, steigiančio Europos bendrijos bei jos valstybių narių ir Libano Respublikos asociaciją (1), protokolo dėl Europos Sąjungos ir Libano Respublikos bendrojo susitarimo, kuriuo nustatomi Libano Respublikos dalyvavimo Sąjungos programose bendrieji principai (toliau – Protokolas);

               (2)

               derybos yra užbaigtos;

               (3)

               Protokolo tikslas – nustatyti finansines ir technines taisykles, siekiant Libano Respublikai sudaryti sąlygas dalyvauti tam tikrose Sąjungos programose. Protokolu nustatytoje horizontalioje sistemoje išdėstyti ekonominio, finansinio ir techninio bendradarbiavimo principai ir pagal ją Libano Respublika iš Sąjungos pagal tas programas gali gauti paramą, visų pirma finansinę paramą. Ta sistema taikoma tik toms Sąjungos programoms, kuriose atitinkamais steigiamaisiais teisės aktais numatoma Libano Respublikos dalyvavimo galimybė. Todėl Protokolo pasirašymo ir laikino taikymo pagrindu nesuteikiami pagal programas vykdomos įvairių krypčių sektorių politikos įgaliojimai, kuriais naudojamasi nustatant programas;

               (4)

               Protokolas turėtų būti pasirašytas Sąjungos vardu ir laikinai taikomas, kol bus užbaigtos jo sudarymo procedūros,

         PRIĖMĖ ŠĮ SPRENDIMĄ:
   1 straipsnis
   Sąjungos vardu įgaliojama pasirašyti Europos ir Viduržemio jūros regiono šalių susitarimo, steigiančio Europos bendrijos bei jos valstybių narių ir Libano Respublikos asociaciją, protokolą dėl Europos Sąjungos ir Libano Respublikos bendrojo susitarimo, kuriuo nustatomi Libano Respublikos dalyvavimo Sąjungos programose bendrieji principai, su sąlyga, kad Protokolas bus sudarytas.
   Protokolo tekstas pridedamas prie šio sprendimo.
   2 straipsnis
   Tarybos pirmininkas įgaliojamas paskirti asmenį (-is), įgaliotą (-us) Sąjungos vardu pasirašyti Protokolą.
   3 straipsnis
   Protokolas taikomas laikinai nuo jo pasirašymo datos (2), kol bus užbaigtos jo sudarymo procedūros.
   4 straipsnis
   Komisija Sąjungos vardu įgaliojama nustatyti Libano dalyvavimo kiekvienoje atitinkamoje Sąjungos programoje konkrečias sąlygas, įskaitant mokėtiną finansinį įnašą. Komisija informuoja atitinkamą Tarybos darbo grupę.
   5 straipsnis
   Šis sprendimas įsigalioja jo priėmimo dieną.

      Priimta Briuselyje 2014 m. gruodžio 17 d.

            Tarybos vardu

            Pirmininkas

         G. L. GALLETTI

      (1)  OL L 143, 2006 5 30, p. 2.

      (2)  Protokolo pasirašymo datą Europos Sąjungos oficialiajame leidinyje paskelbs Tarybos Generalinis sekretoriatas.


title: 2016 m. liepos 12 d. Tarybos sprendimas (BUSP) 2016/1136, kuriuo atnaujinamas asmenų, grupių ir organizacijų, kuriems taikomi Bendrosios pozicijos 2001/931/BUSP dėl konkrečių priemonių taikymo kovojant su terorizmu 2, 3 ir 4 straipsniai, sąrašas ir panaikinamas Sprendimas (BUSP) 2015/2430

text:
13.7.2016

               LT

               Europos Sąjungos oficialusis leidinys

               L 188/21

         TARYBOS SPRENDIMAS (BUSP) 2016/1136
   2016 m. liepos 12 d.
   kuriuo atnaujinamas asmenų, grupių ir organizacijų, kuriems taikomi Bendrosios pozicijos 2001/931/BUSP dėl konkrečių priemonių taikymo kovojant su terorizmu 2, 3 ir 4 straipsniai, sąrašas ir panaikinamas Sprendimas (BUSP) 2015/2430
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 29 straipsnį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2001 m. gruodžio 27 d. Taryba priėmė Bendrąją poziciją 2001/931/BUSP (1);

               (2)

               2015 m. gruodžio 21 d. Taryba priėmė Sprendimą (BUSP) 2015/2430 (2), kuriuo atnaujinamas asmenų, grupių ir organizacijų, kuriems taikomi Bendrosios pozicijos 2001/931/BUSP 2, 3 ir 4 straipsniai, sąrašas (toliau – sąrašas);

               (3)

               pagal Bendrosios pozicijos 2001/931/BUSP 1 straipsnio 6 dalį būtina reguliariai atlikti asmenų, grupių ir organizacijų sąrašo peržiūrą, siekiant užtikrinti, kad yra priežasčių juos toliau palikti tame sąraše;

               (4)

               šiame sprendime pateikiami Tarybos atliktos asmenų, grupių ir organizacijų, kuriems taikomi Bendrosios pozicijos 2001/931/BUSP 2, 3 ir 4 straipsniai, peržiūros rezultatai;

               (5)

               Taryba patikrino, kad kompetentingos institucijos, kaip nurodyta Bendrosios pozicijos 2001/931/BUSP 1 straipsnio 4 dalyje, būtų priėmusios sprendimus dėl visų į sąrašą įtrauktų asmenų, grupių ir organizacijų dalyvavimo vykdant teroro aktus, kaip apibrėžta Bendrosios pozicijos 2001/931/BUSP 1 straipsnio 2 ir 3 dalyse. Taryba padarė išvadą, kad asmenims, grupėms ir organizacijoms, kuriems taikomi Bendrosios pozicijos 2001/931/BUSP 2, 3 ir 4 straipsniai, turėtų būti toliau taikomos joje numatytos konkrečios ribojamosios priemonės;

               (6)

               sąrašas turėtų būti atitinkamai atnaujintas, o Sprendimas (BUSP) 2015/2430 turėtų būti panaikintas,

         PRIĖMĖ ŠĮ SPRENDIMĄ:
   1 straipsnis
   Asmenų, grupių ir organizacijų, kuriems taikomi Bendrosios pozicijos 2001/931/BUSP 2, 3 ir 4 straipsniai, sąrašas pateikiamas šio sprendimo priede.
   2 straipsnis
   Sprendimas (BUSP) 2015/2430 panaikinamas.
   3 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.

      Priimta Briuselyje 2016 m. liepos 12 d.

            Tarybos vardu

            Pirmininkas

         P. KAŽIMÍR

      (1)  2001 m. gruodžio 27 d. Tarybos bendroji pozicija 2001/931/BUSP dėl konkrečių priemonių taikymo kovojant su terorizmu (OL L 344, 2001 12 28, p. 93).

      (2)  2015 m. gruodžio 21 d. Tarybos sprendimas (BUSP) 2015/2430, kuriuo atnaujinamas asmenų, grupių ir organizacijų, kuriems taikomi Bendrosios pozicijos 2001/931/BUSP dėl konkrečių priemonių taikymo kovojant su terorizmu 2, 3 ir 4 straipsniai, sąrašas ir panaikinamas Sprendimas (BUSP) 2015/1334 (OL L 334, 2015 12 22, p. 18).

      PRIEDAS

         1 STRAIPSNYJE NURODYTAS ASMENŲ, GRUPIŲ IR ORGANIZACIJŲ SĄRAŠAS

      I.   ASMENYS

                  1.

                  ABDOLLAHI Hamed (dar žinomas kaip Mustafa Abdullahi), gimęs 1960 rugpjūčio 11 d. Irane. Pasas: D9004878.

                  2.

                  AL-NASSER, Abdelkarim Hussein Mohamed, gimęs Al Ihsa (Saudo Arabija); Saudo Arabijos pilietis.

                  3.

                  AL YACOUB, Ibrahim Salih Mohammed, gimęs 1966 m. spalio 16 d. Tarut (Saudo Arabija); Saudo Arabijos pilietis.

                  4.

                  ARBABSIAR Manssor (dar žinomas kaip Mansour Arbabsiar), gimęs 1955 m. kovo 6 d. arba 15 d. Irane. Irano ir JAV pilietis. Pasas: C2002515 (Iranas); Pasas: 477845448 (JAV). Nacionalinio tapatybės dokumento Nr.: 07442833, galioja iki 2016 m. kovo 15 d. (JAV vairuotojo pažymėjimas).

                  5.

                  BOUYERI, Mohammed (dar žinomas kaip Abu ZUBAIR; dar žinomas kaip SOBIAR; dar žinomas kaip Abu ZOUBAIR), gimęs 1978 m. kovo 8 d. Amsterdame (Nyderlandai) – grupuotės „Hofstadgroep“ narys.

                  6.

                  IZZ-AL-DIN, Hasan (dar žinomas kaip GARBAYA, Ahmed; dar žinomas kaip SA-ID; dar žinomas kaip SALWWAN, Samir), gimęs 1963 m. Libane, Libano pilietis.

                  7.

                  MOHAMMED, Khalid Shaikh (dar žinomas kaip ALI, Salem; dar žinomas kaip BIN KHALID, Fahd Bin Adballah; dar žinomas kaip HENIN, Ashraf Refaat Nabith; dar žinomas kaip WADOOD, Khalid Adbul), gimęs 1965 m. balandžio 14 d. arba 1964 m. kovo 1 d. Pakistane, paso Nr. 488555.

                  8.

                  SHAHLAI Abdul Reza (dar žinomas kaip Abdol Reza Shala'i; dar žinomas kaip Abd-al Reza Shalai; dar žinomas kaip Abdorreza Shahlai; dar žinomas kaip Abdolreza Shahla'i; dar žinomas kaip Abdul-Reza Shahlaee; dar žinomas kaip Hajj Yusef; dar žinomas kaip Haji Yusif; dar žinomas kaip Hajji Yasir; dar žinomas kaip Hajji Yusif; dar žinomas kaip Yusuf Abu-al-Karkh), gimęs apie 1957 m. Irane. Adresai: 1) Kermanšahas, Iranas, 2) Mehrano karinė bazė, Ilamo provincija, Iranas.

                  9.

                  SHAKURI Ali Gholam, gimęs apie 1965 m. Teherane (Iranas).

                  10.

                  SOLEIMANI Qasem (dar žinomas kaip Ghasem Soleymani; dar žinomas kaip Qasmi Sulayman; dar žinomas kaip Qasem Soleymani; dar žinomas kaip Qasem Solaimani; dar žinomas kaip Qasem Salimani; dar žinomas kaip Qasem Solemani; dar žinomas kaip Qasem Sulaimani; dar žinomas kaip Qasem Sulemani), gimęs 1957 m. kovo 11 d. Irane. Irano pilietis. Pasas: 008827 (Irano diplomatinis), išduotas 1999 m. Laipsnis: generolas majoras.

            II.   GRUPĖS IR SUBJEKTAI

                  1.

                  Abu Nidal organizacija (Abu Nidal Organisation, ANO) (dar žinoma kaip „Fatah“ revoliucinė taryba (Fatah Revolutionary Council); dar žinoma kaip Arabų revoliucinės brigados (Arab Revolutionary Brigades); dar žinoma kaip „Juodasis rugsėjis“ (Black September); dar žinoma kaip Musulmonų socialistų revoliucinė organizacija (Revolutionary Organisation of Socialist Muslims).

                  2.

                  „Al-Aqsa“ kankinių brigada (Al-Aqsa Martyrs' Brigade).

                  3.

                  „Al-Aqsa e.V.“.

                  4.

                  „Babbar Khalsa“.

                  5.

                  Filipinų komunistų partija (Communist Party of the Philippines), įskaitant Naująją liaudies armiją (New People's Army, NPA), Filipinai.

                  6.

                  „Gama'a al-Islamiyya“ (dar žinoma kaip „Al-Gama'a al-Islamiyya“) (Islamo grupuotė (Islamic Group, IG).

                  7.

                  „İslami Büyük Doğu Akıncılar Cephesi“ – IBDA-C (Didysis islamo rytų karių frontas (Great Islamic Eastern Warriors Front).

                  8.

                  „Hamas“, įskaitant „Hamas-Izz al-Din al-Qassem“.

                  9.

                  „Hizballah“ karinis sparnas (Hizballah Military Wing) (dar žinomas kaip „Hezbollah“ karinis sparnas; dar žinomas kaip „Hizbullah“ karinis sparnas; dar žinomas kaip „Hizbollah“ karinis sparnas; dar žinomas kaip „Hezballah“ karinis sparnas; dar žinomas kaip „Hisbollah“ karinis sparnas; dar žinomas kaip „Hizbu'llah“ karinis sparnas; dar žinomas kaip „Hizb Allah“ karinis sparnas, dar žinomas kaip „Džihado taryba“ (Jihad Council) (ir visi jam pavaldūs padaliniai, įskaitant Išorės saugumo organizaciją (External Security Organisation).

                  10.

                  „Hizbul Mujahideen“, HM.

                  11.

                  Grupuotė „Hofstadgroep“.

                  12.

                  Khalistano Zindabad pajėgos (Khalistan Zindabad Force, KZF).

                  13.

                  Kurdistano darbininkų partija (Kurdistan Workers' Party, PKK) (dar žinoma kaip KADEK; dar žinoma kaip KONGRA-GEL).

                  14.

                  Tamilų Elamo išlaisvinimo tigrai (Liberation Tigers of Tamil Eelam, LTTE).

                  15.

                  „Ejército de Liberación Nacional“ (Nacionalinė išlaisvinimo armija).

                  16.

                  Palestinos islamo džihadas (Palestinian Islamic Jihad, PIJ).

                  17.

                  Palestinos išlaisvinimo liaudies frontas (Popular Front for the Liberation of Palestine, PFLP).

                  18.

                  Palestinos išlaisvinimo liaudies fronto Aukščiausioji vadovybė (Popular Front for the Liberation of Palestine – General Command) (dar žinoma kaip PFLP Aukščiausioji vadovybė).

                  19.

                  „Fuerzas armadas revolucionarias de Colombia“ – FARC (Kolumbijos revoliucinės ginkluotosios pajėgos).

                  20.

                  „Devrimci Halk Kurtuluș Partisi-Cephesi“ – DHKP/C (dar žinoma kaip „Devrimci Sol“) („Revoliucinė kairė“); (dar žinoma kaip „Dev Sol“) („Revoliucinė liaudies išlaisvinimo armija / frontas / partija“).

                  21.

                  Grupuotė „Šviečiantis kelias“ („Sendero Luminoso“ (Shining Path).

                  22.

                  „Teyrbazen Azadiya Kurdistan“ – TAK (dar žinoma kaip „Kurdistano laisvės sakalai“; dar žinoma kaip „Kurdistano laisvės vanagai“).


title: 1999 m. balandžio 28 d. Vykdomojo komiteto Sprendimas dėl Bendrojo vadovo ir Bendrųjų konsulinių instrukcijų galutinių redakcijų (SCH/Com-ex (99) 13)

text:
Svarbus teisinis pranešimas

|

41999D0013

Oficialusis leidinys L 239 , 22/09/2000 p. 0317 - 0404

		Vykdomojo komiteto Sprendimas1999 m. balandžio 28 d.dėl Bendrojo vadovo ir Bendrųjų konsulinių instrukcijų galutinių redakcijų(SCH/Com-ex (99) 13)VYKDOMASIS KOMITETAS,atsižvelgdamas į Konvencijos dėl Šengeno susitarimo įgyvendinimo 132 straipsnį,taip pat atsižvelgdamas, pirma, į minėtos Konvencijos 3, 5, 6, 7, 8, 11, 12, 17, 18 ir 25 straipsnius ir, antra, į jos 9 ir 17 straipsnius,kadangi visos Šengeno valstybės, atsižvelgdamos į savo bendrą asmenų judėjimo politiką, yra suinteresuotos vizų išdavimui taikyti vienodas taisykles, kad nebūtų leista atsirasti neigiamiems padariniams atvykimui į Šengeno teritoriją ir vidaus saugumui,siekdamas remtis jau sukaupta Bendrųjų konsulinių instrukcijų naudojimo teigiama patirtimi ir dar labiau suderinti vizų išdavimo tvarką,vadovaudamasis Šengeno partnerių solidarumo principu,PRIĖMĖ ŠĮ SPRENDIMĄ:I. Patvirtinti1. Bendrųjų konsulinių instrukcijų (1 priedėlis [1] bei jų priedų pataisytą redakciją ir2. Bendrojo vadovo (2 priedėlis [2] bei jo priedų pataisytą redakciją.Rengiant šias redakcijas buvo atsižvelgta į šias pataisas: Bendrųjų konsulinių instrukcijų 1, 2, 3, 5, 7, 10, 12 ir 15 priedų ir Bendrojo vadovo 5, 5A, 14B, 10, 6B, 6C ir 14A priedų pataisas.II. Patvirtinus pataisytas redakcijas, atšaukiami dokumentai, susiję su Bendrosiomis konsulinėmis instrukcijomis, Bendruoju vadovu bei jų priedais ir išvardyti 3 priede.III. Dokumentas, susijęs su atstovavimu išduodant vizas, informavimo tikslais pridedamas 4 priedėlyje [3].IV. Šis sprendimas įsigalioja nuo jo priėmimo dienos.Liuksemburgas, 1999 m. balandžio 28 d.PirmininkasC. H. Schapper[1] 5, 9 ir 10 priedai yra konfidencialūs. Žr. SCH/Com-ex (98) 17.[2] Konfidencialus dokumentas. Žr. SCH/Com-ex (98) 17.[3] Dokumentas SCH/II (95) 16 rev 19; neskelbiamas.--------------------------------------------------1 priedėlisBENDROSIOS KONSULINĖS INSTRUKCIJOS DIPLOMATINĖMS ATSTOVYBĖMS IR KONSULINĖMS ĮSTAIGOMSTURINYSI. | Bendrosios nuostatos |1. | Taikymo sritis |2. | Vizų apibrėžimai ir rūšys 2.1.Vienodo pavyzdžio vizos2.1.1.Oro uosto tranzitinės vizos2.1.2.Tranzitinės vizos2.1.3.Trumpalaikės arba kelionės vizos: daugkartinio atvykimo vizos2.1.4.Grupinės vizos2.2.Ilgalaikės vizos2.3.Riboto teritorinio galiojimo vizos2.4.Pasienyje išduodamos vizos |II. | Atsakingoji diplomatinė atstovybė ar konsulinė įstaiga |1. | Atsakingosios valstybės nustatymas 1.1.Valstybė, atsakinga už sprendimo dėl prašymo priėmimą1.2Valstybė, atstovaujanti atsakingajai valstybei |2. | Vizos prašymai, dėl kurių pagal 17 straipsnio 2 dalį reikia konsultuotis su vienos ar daugiau kitų Susitariančiųjų Šalių nacionaline centrine institucija ar institucija 2.1.Konsultavimasis su nacionaline centrine institucija2.2.Konsultavimasis su vienos ar daugiau Susitariančiųjų Šalių centrine institucija2.3.Konsultavimosi tvarka pagal atstovavimo sistemą |3. | Ne gyventojų pateikiami vizos prašymai |4. | Įgaliojimas išduoti vienodas vizas |III. | Prašymo procedūros inicijavimas |1. | Vizos prašymo formuliarai - prašymo formuliarų skaičius |2. | Pridedami dokumentai |3. | Grįžimo ir pragyvenimo lėšų garantijos |4. | Asmeniniai pokalbiai su prašytojais |IV. | Teisinis pagrindas |V. | Prašymų nagrinėjimas ir priimami sprendimai |Pagrindiniai prašymų nagrinėjimo kriterijai1. | Vizos prašymų nagrinėjimas 1.1.Vizos prašymo tikrinimas1.2.Prašytojo tapatybės tikrinimas1.3.Kelionės dokumento tikrinimas1.4.Kitų dokumentų, atsižvelgiant į prašytoją, tikrinimasKelionės tikslo patvirtinamieji dokumentaiTransporto ir grįžimo patvirtinamieji dokumentaiPragyvenimo priemonių patvirtinamieji dokumentaiApgyvendinimo patvirtinamieji dokumentaiKiti dokumentai (prireikus)1.5.Prašytojo sąžiningumo įvertinimas |2. | Sprendimo dėl vizos prašymų priėmimo tvarka 2.1.Vizos rūšies ir atvykimų skaičiaus parinkimas2.2.Vadovaujančiojo asmens administracinė atsakomybė2.3.Tvarka, kurios turi būti laikomasi, kai reikia iš anksto konsultuotis su kitų Susitariančiųjų Šalių centrinėmis institucijomisa)Tvarkab)Prašymų siuntimas nacionalinei centrinei institucijaic)Centrinei institucijai siunčiama informacijad)Prašymų siuntimas tarp centrinių institucijųe)Atsakymo terminas: pratęsimasf)Konsultavimo rezultatais grindžiamas sprendimasg)Konkrečių dokumentų perdavimas2.4.Atsisakymas nagrinėti prašymą, išduoti vizą |3. | Riboto teritorinio galiojimo vizos |VI.. | Kaip užpildyti vizos įkliją |1. | Bendrų įrašų skyrelis (8 skyrelis) 1.1.Įrašas "GALIOJA"1.2.Įrašas "NUO… IKI…"1.3.Įrašas "ATVYKIMŲ SKAIČIUS"1.4.Įrašas "VIZITO TRUKMĖ… DIENŲ"1.5Įrašas "IŠDUOTA (vieta)… (data)…"1.6.Įrašas "PASO NUMERIS"1.7.Įrašas "VIZOS RŪŠIS" |2. | Nacionalinių įrašų skyrelis (9 skyrelis) |3. | Vizą išduodančios atstovybės ar įstaigos spaudui skirtas skyrelis (4 skyrelis) |4. | Elektroniniu būdu skaitomas skyrelis (5 skyrelis) |5. | Kiti su vizų išdavimu susijęs aspektai 5.1.Vizų pasirašymas5.2.Užpildytų vizos įklijų (pa)naikinimas5.3.Vizos įklijų įklijavimas į pasus5.4.Pasai ir kelionės dokumentai, į kuriuos gali būti įklijuojamos vienodos vizos |VII. | Administracinis vadovavimas ir organizavimas |1. | Vizų skyrių organizavimas |2. | Bylų tvarkymas |3. | Vizų registrai |4. | Vizų išdavimo mokesčiai |VIII. | Konsulinis bendradarbiavimas vietos lygmeniu |1. | Konsulinio bendradarbiavimo vietos lygmeniu apibūdinimas |2. | Kaip išvengti pakartotinių prašymų arba prašymų, pateikiamų netrukus po atsisakymo išduoti vizą |3. | Prašytojo sąžiningumo įvertinimas |4. | Keitimasis statistiniais duomenimis |--------------------------------------------------2 priedėlisKONFIDENCIALUBENDRASIS VADOVASKONFIDENCIALU--------------------------------------------------3 priedėlisToliau nurodyti Vykdomojo komiteto ir Centrinės grupės sprendimai yra atšaukti:a) Vykdomojo komiteto sprendimai1993 m. gruodžio 14 d. SCH/Com-ex (93)4 Rev. 2 corr.1993 m. gruodžio 14 d SCH/Com-ex (93)5 Rev.1994 m. birželio 27 d. SCH/Com-ex (94)51994 m. birželio 27 d. SCH/Com-ex (94)61994 m. birželio 27 d. SCH/Com-ex (94)71994 m. birželio 27 d. SCH/Com-ex (94)121994 m. lapkričio 21 d. SCH/Com-ex (94)20 Rev.1994 m. gruodžio 22 d. SCH/Com-ex (94)23 Rev.1994 m. gruodžio 22 d. SCH/Com-ex (94)24 Rev.1995 m. balandžio 28 d. SCH/Com-ex (95)11995 m. balandžio 28 d. SCH/Com-ex (95)41995 m. birželio 29 d. SCH/Com-ex (95)151995 m. gruodžio 20 d. SCH/Com-ex (95)221996 m. birželio 27 d. SCH/Com-ex (96)141996 m. gruodžio 19 d. SCH/Com-ex (96)241997 m. birželio 24 d. SCH/Com-ex (97)131997 m. spalio 7 d. SCH/Com-ex (97)211997 m. gruodžio 15 d. SCH/Com-ex (97)361997 m. gruodžio 15 d. SCH/Com-ex (97)411998 m. balandžio 21 d. SCH/Com-ex (98)131998 m. rugsėjo 16 d. SCH/Com-ex (98)361998 m. rugsėjo 16 d. SCH/Com-ex (98)381998 m. gruodžio 16 d. SCH/Com-ex (98)541998 m. gruodžio 16 d. SCH/Com-ex (98)55b) Centrinės grupės sprendimai1996 m. kovo 12 d. SCH/C (96)161996 m. balandžio 26 d. SCH/C (96)321996 m. gegužės 28 d. SCH/C (96)401996 m. gegužės 23 d. SCH/C (96)411996 m. gegužės 11 d. SCH/C (96)961997 m. sausio 17 d. SCH/SG (97)91997 m. liepos 7 d. SCH/C (97)951997 m. spalio 7 d. SCH/SG (97)791998 m. kovo 30 d. SCH/Pers (98)91998 m. kovo 31 d. SCH/SG (98)251998 m. gruodžio 15 d. SCH/C (98)135--------------------------------------------------


title: 2000 m. kovo 13 d. Tarybos sprendimas, iš dalies keičiantis Sprendimą 1999/70/EB dėl nacionalinių centrinių bankų išorės auditorių

text:
Svarbus teisinis pranešimas

|

32000D0223

Oficialusis leidinys L 071 , 18/03/2000 p. 0024 - 0024

		Tarybos sprendimas2000 m. kovo 13 d.iš dalies keičiantis Sprendimą 1999/70/EB dėl nacionalinių centrinių bankų išorės auditorių(2000/223/EB)EUROPOS SĄJUNGOS TARYBA,atsižvelgdama į Europos centrinių bankų sistemos ir Europos centrinio banko statutą, ypač į jo 27 straipsnio 1 dalį,atsižvelgdama į Europos centrinio banko (toliau — ECB) 2000 m. vasario 21 d. rekomendaciją,kadangi:(1) ECB ir nacionalinių centrinių bankų sąskaitas privalo audituoti nepriklausomi išorės auditoriai, kuriuos rekomenduoja ECB Valdančioji taryba ir jų kandidatūrai pritaria Europos Sąjungos Taryba.(2) ECB Valdančioji taryba rekomendavo Tarybai pritarti vieno banko Deutsche Bundesbank išorės auditorių, kurio kandidatūrai Taryba pritarė Sprendimu 1999/70/EB [1], pakeitimui nuo 2000 finansinių metų.(3) Yra tikslinga vadovautis Valdančiosios tarybos rekomendacija,NUSPRENDĖ:1 straipsnisSprendimo 1999/70/EB 1 straipsnio 2 dalis pakeičiama taip:"2. KPMG Deutsche Treuhand-Gesellschaft AG ir Ernst & Young Deutsche Allgemeine Treuhand AG patvirtinamos banko Deutsche Bundesbank išorės auditoriais metinėms sąskaitoms tvarkyti nuo 2000 finansinių metų."2 straipsnisApie šį sprendimą pranešama ECB.3 straipsnisŠis sprendimas skelbiamas Europos Bendrijų oficialiajame leidinyje.Priimta Briuselyje, 2000 m. kovo 13 d.Tarybos varduPirmininkasJ. Pina Moura[1] OL L 22, 1999 1 29, p. 69.--------------------------------------------------


title: 2009 m. balandžio 23 d. Europos Parlamento sprendimas dėl Europos maisto saugos tarnybos 2007 finansinių metų biudžeto įvykdymo patvirtinimo

text:
26.9.2009

               LT

               Europos Sąjungos oficialusis leidinys

               L 255/185

         2009 m. balandžio 23 d.
   EUROPOS PARLAMENTO SPRENDIMAS
   dėl Europos maisto saugos tarnybos 2007 finansinių metų biudžeto įvykdymo patvirtinimo
   (2009/675/EB)
   EUROPOS PARLAMENTAS,

               —

               atsižvelgdamas į Europos maisto saugos tarnybos 2007 finansinių metų galutines metines ataskaitas (1),

               —

               atsižvelgdamas į Audito Rūmų ataskaitą dėl Europos maisto saugos tarnybos 2007 finansinių metų galutinių metinių ataskaitų kartu su Tarnybos atsakymais (2),

               —

               atsižvelgdamas į 2009 m. vasario 10 d. Tarybos rekomendaciją (5588/2009 – C6–0060/2009),

               —

               atsižvelgdamas į EB sutartį, ypač į jos 276 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (3), ypač į jo 185 straipsnį,

               —

               atsižvelgdamas į 2002 m. sausio 28 d. Europos Parlamento ir Tarybos reglamentą (EB) Nr. 178/2002, nustatantį maistui skirtų teisės aktų bendruosius principus ir reikalavimus, įsteigiantį Europos maisto saugos tarnybą ir nustatantį su maisto saugos klausimais susijusias procedūras (4), ypač į jo 44 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Reglamento (EB, Euratomas) Nr. 1605/2002 185 straipsnyje (5), ypač į jo 94 straipsnį,

               —

               atsižvelgdamas į Darbo tvarkos taisyklių 71 straipsnį ir V priedą,

               —

               atsižvelgdamas į Biudžeto kontrolės komiteto pranešimą ir Aplinkos, visuomenės sveikatos ir maisto saugos komiteto nuomonę (A6–0172/2009),

               1.

               suteikia patvirtinimą Europos maisto saugos tarnybos direktoriui, kad Tarnybos 2007 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos maisto saugos tarnybos direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Hans-Gert PÖTTERING

            Generalinis sekretorius

         Klaus WELLE

      (1)  OL C 278, 2008 10 31, p. 35.

      (2)  OL C 311, 2008 12 5, p. 100.

      (3)  OL L 248, 2002 9 16, p. 1.

      (4)  OL L 31, 2002 2 1, p. 1.

      (5)  OL L 357, 2002 12 31, p. 72.
   2009 m. balandžio 23 d.
   EUROPOS PARLAMENTO REZOLIUCIJA
   su pastabomis, sudarančiomis neatskiriamą sprendimo dėl Europos maisto saugos tarnybos 2007 finansinių metų biudžeto įvykdymo patvirtinimo dalį
   EUROPOS PARLAMENTAS,

               —

               atsižvelgdamas į Europos maisto saugos tarnybos 2007 finansinių metų galutines metines ataskaitas (1),

               —

               atsižvelgdamas į Audito Rūmų ataskaitą dėl Europos maisto saugos tarnybos 2007 finansinių metų galutinių metinių ataskaitų kartu su Tarnybos atsakymais (2),

               —

               atsižvelgdamas į 2009 m. vasario 10 d. Tarybos rekomendaciją (5588/2009 – C6–0060/2009),

               —

               atsižvelgdamas į EB sutartį, ypač į jos 276 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (3), ypač į jo 185 straipsnį,

               —

               atsižvelgdamas į 2002 m. sausio 28 d. Europos Parlamento ir Tarybos reglamentą (EB) Nr. 178/2002, nustatantį maistui skirtų teisės aktų bendruosius principus ir reikalavimus, įsteigiantį Europos maisto saugos tarnybą ir nustatantį su maisto saugos klausimais susijusias procedūras (4), ypač į jo 44 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Reglamento (EB, Euratomas) Nr. 1605/2002 185 straipsnyje (5), ypač į jo 94 straipsnį,

               —

               atsižvelgdamas į Darbo tvarkos taisyklių 71 straipsnį ir V priedą,

               —

               atsižvelgdamas į Biudžeto kontrolės komiteto pranešimą ir Aplinkos, visuomenės sveikatos ir maisto saugos komiteto nuomonę (A6–0172/2009),

               A.

               kadangi Audito Rūmai (EAR) pranešė, kad jiems pateiktas pagrįstas patikinimas, jog 2007 finansinių metų metinės ataskaitos yra patikimos ir vykdytos finansinės operacijos yra teisėtos ir tvarkingos,

               B.

               kadangi 2008 m. balandžio 22 d. Parlamentas suteikė patvirtinimą Europos maisto saugos tarnybos direktoriui suteikiamo patvirtinimo, kad Agentūros 2006 finansinių metų biudžetas įvykdytas (6), ir savo prie biudžeto įvykdymo patvirtinimo pridėtoje rezoliucijoje, inter alia,

                           —

                           atkreipė dėmesį į tai, kad 2006 m. nepanaudoti mokėjimai daugiausia susiję su Tarnybos sunkumais įdarbinant aukštos kvalifikacijos moksliniai darbuotojus Parmoje; pabrėžė, kad 2006 m. pabaigoje buvo užpildyti tik du trečdaliai iš 250 Tarnybos organizaciniame struktūros plane numatytų darbo vietų; pabrėžė, kad dėl darbuotojų stokos panaudojama mažiau veiklai finansuoti skirtų lėšų,

                           —

                           atkreipė dėmesį į tai, kad 2006 m. mokėjimai sudarė 56 % administracinėms išlaidoms skirtų asignavimų ir 50 % veiklos išlaidų; kad 20 % iš 2005 m. perkeltų asignavimų buvo panaikinti 2006 m. pabaigoje; ir kad buvo atlikta daug perkėlimų, ypač metų pabaigoje;

               1.

               atkreipia dėmesį į EAR išvadą, kad 8 600 000 eurų asignavimų buvo perkelta į 2008 m. ir 4 800 000 eurų asignavimų panaikinta; pažymi, kad tokia situacija iš dalies susidarė dėl to, kad buvo vėluojama patvirtinti ir įgyvendinti 2007 m. metinį subsidijų skyrimo darbo planą; pažymi, kad iš ankstesnių metų perkelti asignavimai sudarė 7 900 000 eurų, iš kurių 4 500 000 eurų buvo skirti pagrindinei veiklai; pažymi, kad iki finansinių metų pabaigos turėjo būti panaikinta daugiau kaip 25 % perkeltų pagrindinei veiklai skirtų asignavimų;

               2.

               reiškia susirūpinimą dėl EAR išvados, kad tokia padėtis neatitinka metinio periodiškumo principo ir iš jos galima matyti su Tarnybos darbo pažeidimai, susiję su programavimu ir biudžeto sudarymu;

               3.

               atkreipia dėmesį į Tarnybos atsakymą, kad 2008 m. ji ėmėsi kelių priemonių siekdama pagerinti biudžeto valdymą, pvz., parengė pavyzdžius, vadovą ir teikė papildomą administracinę paramą norėdama paskatinti greičiau paskelbti kvietimą teikti paraiškas dotacijoms gauti;

               4.

               atkreipia dėmesį į Tarnybos atsakymą dėl perkeltų asignavimų, kad perkėlimų procentas (17–18 %) sumažėjo palyginti su 2006 m. (22 %); vis dėlto pažymi, kad pagal galutines finansines ataskaitas faktinių perkeltų lėšų suma 2006 m. padidėjo nuo 7 900 000 eurų iki 8 600 000 eurų 2007 m.;

               5.

               reikalauja, kad Tarnyba atsižvelgtų į EAR pastabas ir toliau stengtųsi siekdama geriau ir greičiau vykdyti biudžetą; reikalauja, kad priemonės, kurių imtasi, būtų nurodytos 2008 m. metinėje Tarnybos veiklos ataskaitoje;

               6.

               atkreipia dėmesį į EAR išvadą, kad Tarnyba iš Komisijos gautas ir Kroatijos ir Turkijos stojimui pasirengti skirtas lėšas naudojo kaip įprastą subsidiją, nors jos turėjo būti naudojamos kaip asignuotosios pajamos;

               7.

               atkreipia dėmesį į Tarnybos atsakymą, kad nuo 2008 m. visi specifiniai įnašai įrašyti kaip asignuotosios pajamos;

               8.

               atkreipia dėmesį į EAR išvadas dėl misijų valdymo pažeidimų ir dėl didelio išimčių skaičiaus ir jų sumos;

               9.

               atkreipia dėmesį į Tarnybos atsakymą, kad minėta padėtis buvo susijusi su konkrečiu padaliniu, kuriame vėliau atliktas organizacinis pertvarkymas;

               10.

               pažymi, kad 2007 m. buvo penktieji Tarnybos veiklos metai;

               11.

               pabrėžia, kad Tarnybos paskirtis teikti nepriklausomas mokslines konsultacijas visais tiesiogiai ar netiesiogiai su maisto sauga susijusiais klausimais, įskaitant gyvūnų sveikatą ir gerovę bei augalų apsaugą; šis EMST vaidmuo tampa vis svarbesnis, atsižvelgiant į vartotojų susirūpinimą ir būtinybę tinkamai informuoti apie mokslines konsultacijas;

         Priemonės, kurių buvo imtasi po ankstesnių biudžeto įvykdymo patvirtinimo procedūrų

               12.

               sveikina Europos maisto saugos tarnybą, kad po jai iškilusių sunkumų įdarbinant aukštos kvalifikacijos mokslo darbuotojus Parmoje, jai pavyko užpildyti 273 iš jos organizaciniame struktūros numatytų 300 darbo vietų;

               13.

               pastebi, kad personalui skirtos eilutės įvykdymo rodiklis siekia 95 % iš numatytųjų 97 %; tačiau pažymi, kad Tarnybai vis dar kilo sunkumų įdarbinant aukštos kvalifikacijos mokslo darbuotojus Parmoje;

               14.

               aptardamas personalą remiasi 2007 m. pabaigoje atlikta darbuotojų apklausa; ragina už Tarnybos valdymą atsakingus asmenis nuolat atlikti tokią apklausą ir jos rezultatus taikyti valdant personalą bei kasdieniame darbe;

               15.

               pažymi, kad ankstesniuose biudžeto įvykdymo patvirtinimuose ir dabartinėje EAR ataskaitoje buvo nuolat nurodomi pažeidimai, susiję su įdarbinimo procedūromis;

               16.

               ragina Tarnybą skubiai siekti, kad jos įdarbinimo procedūros būtų vykdomos laikantis taisyklių;

               17.

               pažymi, kad kaip ir ankstesniuose biudžeto įvykdymo patvirtinimuose, EAR kritikavo Tarnybą dėl to, kad ji keletą kartų nesilaikė viešųjų pirkimų normų; reikalauja, kad Tarnyba ypač atidžiai laikytųsi viešųjų pirkimų normų;

               18.

               reikalauja, kad Tarnyba savo 2008 m. metinėje veiklos ataskaitoje pateiktų išsamų priemonių, kurių ji ėmėsi norėdama pašalinti pažeidimus įdarbinimo ir viešųjų pirkimų srityje, aprašą;

               19.

               pažymi, kad Europos maisto saugos tarnybos direktorius nuo 2009 m. kovo 1 d. perėmė agentūrų tinklo koordinatoriaus vaidmenį;

               20.

               pažymi, kad kitos su sprendimu dėl biudžeto įvykdymo patvirtinimo susijusios pastabos, kurios yra horizontaliojo pobūdžio, pateikiamos savo 2009 m. balandžio 23 d. rezoliucijoje dėl ES agentūrų finansų valdymo ir kontrolės (7).

      (1)  OL C 278, 2008 10 31, p. 35.

      (2)  OL C 311, 2008 12 5, p. 100.

      (3)  OL L 248, 2002 9 16, p. 1.

      (4)  OL L 31, 2002 2 1, p. 1.

      (5)  OL L 357, 2002 12 31, p. 72.

      (6)  OL L 88, 2009 3 31, p. 184.

      (7)  Žr. šio Oficialiojo leidinio p. 206.


title: 2012 m. birželio 21 d. Komisijos sprendimas, kuriuo paskiriami nepriklausomi Farmakologinio budrumo rizikos vertinimo komiteto mokslo ekspertai  Tekstas svarbus EEE

text:
22.6.2012

               LT

               Europos Sąjungos oficialusis leidinys

               C 182/9

         KOMISIJOS SPRENDIMAS
   2012 m. birželio 21 d.
   kuriuo paskiriami nepriklausomi Farmakologinio budrumo rizikos vertinimo komiteto mokslo ekspertai
   (Tekstas svarbus EEE)
   2012/C 182/06
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2004 m. kovo 31 d. Europos Parlamento ir Tarybos reglamentą (EB) Nr. 726/2004, nustatantį Bendrijos leidimų dėl žmonėms skirtų vaistų ir veterinarinių vaistų išdavimo ir priežiūros tvarką ir įsteigiantį Europos vaistų agentūrą (1), ypač į jo 61a straipsnio 1 dalį,
   kadangi:

               (1)

               Reglamento (EB) Nr. 726/2004 61a straipsnio 1 dalimi reikalaujama, kad Komisija paskirtų šešis nepriklausomus Farmakologinio budrumo rizikos vertinimo komiteto mokslo ekspertus;

               (2)

               Reglamento (EB) Nr. 726/2004 61a straipsnio 1 dalyje numatyta, kad Komisija turi paskirti šiuos narius, siekdama užtikrinti, kad komitete būtų tinkamos profesinės patirties turinčių ekspertų;

               (3)

               remdamasi Reglamento (EB) Nr. 726/2004 61a straipsnio 1 dalimi Komisija surengė viešą kvietimą pareikšti susidomėjimą;

               (4)

               Komiteto nariai skiriami trejų metų kadencijai, prasidedančiai nuo 2012 m. liepos 2 d. ir prireikus pratęsiamai vieną kartą;

               (5)

               jei šiuo sprendimu paskirtas nepriklausomas mokslo ekspertas nebegali veiksmingai dirbti Komitete arba atsistatydina, Komisija gali likusiam kadencijos laikotarpiui pakeisti tą narį kitu nariu iš rezervo sąrašo,

         PRIĖMĖ ŠĮ SPRENDIMĄ:
   1 straipsnis
   Toliau išvardyti asmenys skiriami Farmakologinio budrumo rizikos vertinimo komiteto nariais trejų metų kadencijai nuo 2012 m. liepos 2 d.:

               —

               Jane Ahlqvist RASTAD,

               —

               Marie Louise DE BRUIN,

               —

               Stephen J. W. EVANS,

               —

               Brigitte KELLER-STANISLAWSKI,

               —

               Hervé LE LOUET,

               —

               Lennart WALDENLIND.

         2 straipsnis
   Toliau išvardyti asmenys įtraukiami į rezervo sąrašą (eilės tvarka):

               —

               Thierry TRENQUE,

               —

               Michael THEODORAKIS,

               —

               Giampiero MAZZAGLIA,

               —

               Marie-Christine PERAULT-POCHAT,

               —

               Annemarie HVIDBERG HELLEBEK.

      Priimta Briuselyje 2012 m. birželio 21 d.

            Komisijos vardu

         John DALLI

            Komisijos narys

      (1)  OL L 136, 2004 4 30, p. 1.


title: 1997 m. liepos 22 d. Komisijos sprendimas dėl statybos produktų Europos techninio liudijimo bendros formosTekstas svarbus EEE.

text:
Svarbus teisinis pranešimas

|

31997D0571

Oficialusis leidinys L 236 , 27/08/1997 p. 0007 - 0013

		Komisijos sprendimas1997 m. liepos 22 d.dėl statybos produktų Europos techninio liudijimo bendros formos(tekstas svarbus EEE)(97/571/EB)EUROPOS BENDRIJŲ KOMISIJA,atsižvelgdama į Europos bendrijos steigimo sutartį,atsižvelgdama į 1988 m. gruodžio 21 d. Tarybos direktyvą 89/106/EEB dėl valstybių narių įstatymų ir kitų teisės aktų, susijusių su statybos produktais, derinimo [1], iš dalies pakeistą Direktyva 93/68/EEB [2], ypač į jos II priedą,kadangi Direktyvos 89/106/EEB 8 straipsnis numato, kad Europos techninį liudijimą galima išduoti tam tikriems produktams, ypač tiems produktams, kuriems nėra nustatyto nei suderinto standarto, nei pripažinto nacionalinio standarto ir nėra įgaliojimo suderintam standartui, ir produktams, kurie žymiai skiriasi nuo suderintų arba pripažintų nacionalinių standartų;kadangi Komisijos sprendimas 94/23/EB [3] nustato bendrąsias paraiškos Europos techniniam liudijimui gauti, šio liudijimo rengimo ir išdavimo tvarkos taisykles;kadangi to sprendimo 1 priedas numato, kad Europos techninio liudijimo turinys ir forma turi atitikti Komisijos patvirtintos "bendrosios formos" reikalavimus;kadangi šiame sprendime numatytos priemonės atitinka Statybos nuolatinio komiteto nuomonę,PRIĖMĖ ŠĮ SPRENDIMĄ:Vienintelis straipsnisPagal Direktyvą 89/106/EEB Europos techninis liudijimas rengiamas pagal bendrąją formą, numatytą šio sprendimo priede.Priimta Briuselyje, 1997 m. liepos 22 d.Komisijos varduMartin BangemannKomisijos narys[1] OL L 40, 1989 2 11, p. 12.[2] OL L 220, 1993 8 30, p. 1.[3] OL L 17, 1994 1 20, p. 34.--------------------------------------------------PRIEDASBENDROJI EUROPOS TECHNINIO LIUDIJIMO FORMA (ETL)PastabaŠi "Bendroji Europos techninio liudijimo forma" yra skirta užtikrinti, kad ETL iš esmės būtų pateikiamas vienodas, nepaisant kokį (-ius) statybos produktą (-us) tai liestų ar kokia EOTA institucija jį būtų išdavusi.Šiam tikslui "Bendroji forma" nustato:- bendrą turinį, įprastus skirsnius ir jų numeravimą,- žodžių parinkimą bendrosioms antraštėms,- žodžių parinkimą bendriems straipsniamsir pateikia bendrą informaciją (išspausdintą kursyvu) apie tai, kaip turėtų būti išdėstyti įvairūs ETL skirsniai ir konkretūs straipsniai.…Patvirtinimo įstaigos, išduodančios ETL, pavadinimas, adresas ir identifikavimo ženklas;Įgaliota ir paskelbta pagal 1988 m. gruodžio 21 d. Tarybos direktyvos 89/106/EEB dėl valstybių narių įstatymų ir kitų teisės aktų, susijusių su statybos produktais, derinimo, 10 straipsnį.EOTA NARĖ(pateikiamas kaip EOTA identifikavimo ženklas)EUROPOS TECHNINIO PATVIRTINIMO ORGANIZACIJA…Pateikiamas visas EOTA pavadinimas anglų kalba, o kitoje eilutėje – patvirtinimo įstaigos, išduodančios ETL, oficialia (-iomis) kalba (-omis)EUROPOS TECHNINIS LIUDIJIMAS ETL–… (numeris pagal EOTA numeravimo sistemą)Firmos vardas:…Pateikiamas (-i) firmos vardas (-ai), jeigu toks (tokie) yra, arba kita produkto (-ų) nuoroda, naudojama prekybai produktu (-ais) Bendrijoje (ir kitose EEE šalyse). Produkto (-ų) firmos vardas (-ai) arba kitos nuorodos į produktą (-us) neturėtų klaidinti jį (juos) eksploatuojant arba naudojant pagal paskirtį.Liudijimo turėtojas:… Pateikiamas Bendrijoje įsisteigusio gamintojo arba jo paskirtojo atstovo, kuriam buvo išduotas ETL, pavadinimas ir adresas (Tarybos direktyvos 89/106/EEB, toliau –"SPD", 9 straipsnio 3 dalis; Bendrųjų tvarkos taisyklių, toliau –"SPD", 2.1 punktas, Komisijos sprendimo 94/23/EB priede).Bendras statybos produkto (-ų) tipas (-ai) ir jo (jų) naudojimas:…Nurodomas produkto (-ų), kuriam (-iems) taikomi ETL reikalavimai, bendras tipas ir numatomas šio(šių) produkto (-ų) naudojimas bei pagrindiniai eksloatacijos lygiai/klasės, kai tinka (pagal SPD 3 straipsnio 2 dalį ir 6 straipsnio 3 dalį), pirmiausia išduodančiosios EOTA institucijos oficialia (-iomis) kalba (-omis), o tada pateikiamas vertimas į anglų kalbą.Galioja | nuo:… iki:… (žr. (SPD 8 straipsnio 4 dalį) |Pagaminusi gamykla (-os) [1]…Nurodoma gamykla (-os). Jeigu yra daug gamyklų/gamybos vietų, jos turėtų būti nurodytos priede, į kurį nuoroda daroma šiame dokumente.Šiame Europos techniniame liudijime yra…………. puslapių, įskaitant……… priedus, kurie yra neatskiriama dokumento dalis. (Pateikiamas visas puslapių skaičius (tekstas ir piešiniai, jeigu jų yra, pagrindinėje dalyje ir prieduose) ir priedų skaičius).I. TEISINIS PAGRINDAS IR BENDROSIOS SĄLYGOS1. Šį Europos techninį liudijimą išdavė……………. (patvirtinimo įstaigos pavadinimas) laikydamasi:- 1988 m. gruodžio 21 d. Tarybos direktyvos 89/106/EEB dėl valstybių narių įstatymų ir kitų teisės aktų, susijusių su statybos produktais, derinimo [2],- nurodami atitinkami nacionaliniai teisės aktai į kuriuos buvo perkelta SPD – tik tuomet, kai to reikalauja išduodančios patvirtinimo įstaigos valstybės narės nacionaliniai teisės aktai,- bendrųjų paraiškos Europos techniniam liudijimui gauti, šio liudijimo rengimo ir išdavimo tvarkos taisyklių, nustatytų Komisijos sprendimo 94/23/EB [3] priede,- Rekomendacijų… nurodomas ETL rekomendacijų, kuriomis remiantis yra išduotas ETL, pavadinimas ir numeris, išskyrus atvejus, kai ETL išduotas nesinaudojant ETL rekomendacija, tačiau laikantis Bendrųjų tvarkos taisyklių 3.2 punkte numatytos tvarkos, pagal SPD 9 straipsnio 2 dalį.2. ……….. (patvirtinimo įstaigos pavadinimas) yra suteikti įgaliojimai tikrinti, ar laikomasi šio Europos techninio liudijimo reikalavimų. Tikrinimas gali vykti gamykloje (-ose) (pavyzdžiui, ar laikomasi prielaidų, nustatytų šiame Europos techniniame liudijime dėl gamybos). Vis dėlto, Europos techninio liudijimo turėtojas lieka atsakingu už produktų atitiktį Europos techniniam liudijimui ir už jų tinkamumą atitinkamam naudojimui.3. Šį Europos techninį liudijimą galima perduoti tik 1 puslapyje nurodytiems gamintojams ar jų atstovams arba tik 1 puslapyje nurodytoms gamykloms, nustatytoms laikantis šio Europos techninio liudijimo (jei reikia, išbraukiama).4. Šį Europos techninį liudijimą gali skelbti netekusiu galios………………………… (išduodančios patvirtinimo įstaigos pavadinimas), laikydamasi Tarybos direktyvos 89/106/EEB 5 straipsnio 1 dalies.5. Šis Europos techninis liudijimas atkuriamas, įskaitant perdavimą elektroninėmis priemonėmis, visas. Tačiau šį liudijimą galima atkurti iš dalies, kai gautas raštiškas……………………… (išduodančios patvirtinimo įstaigos pavadinimas) sutikimas. Šiuo atveju iš dalies atkurtas liudijimas turi būti taip ir pavadintas. Reklaminių brošiūrų tekstai ir piešiniai neprieštarauja Europos techninio liudijimo reikalavimams, ir juos rengiant šis liudijimas nėra naudojamas netinkamai.6. Patvirtinimo įstaiga Europos techninį liudijimą išduoda savo oficialia (-iomis) kalba (-omis). Šie variantai turėtų visiškai atitikti tokį variantą, kokį naudoja EOTA. Vertimai į kitas kalbas turi būti taip ir pavadinti.II. KONKREČIOS SĄLYGOS, SUSIJUSIOS SU EUROPOS TECHNINIU LIUDIJIMU1. Produkto (-ų) apibrėžimas ir numatomas naudojimasPateikiamas produkto (-ų) techninis aprašymas ir nurodomas jų numatomas naudojimas- vieno puslapio (ar trumpesnis) tekstas ir bendrasis (-ieji) piešinys (-iai) turi būti pateikti viename puslapyje, kaip yra II.1 tekste nurodytame 1 priede,arba- dviejuose teksto puslapiuose.Aprašoma produkto (-ų) grupė ir pavidalas (įskaitant atitinkamus eksploatacinius lygius), sudedamosios medžiagos, sudedamosios dalys, montavimo tvarka ir darbų tipai, kuriems produktas (-ai), atitinkantis (-ys) ETL reikalavimus, yra skirtas (-i) naudoti.Nurodoma numanoma produkto (-ų) naudojimo pagal numatomą paskirtį trukmė, kaip apibrėžta SPD.2. Produkto (-ų) charakteristikos ir tikrinimo metodaiNurodomos tikslios ir išmatuojamos produkto (-ų) charakteristikos bei parametrai ir jo (jų) sudedamosios medžiagos bei sudedamosios dalys, tam tikrais atvejais, deramai atsižvelgiant į atitinkamai produktų grupei ETL rekomenduojamą Komisijos parengtą įgaliojimą, o produkto (-ų), kuris (-ie) grindžiamas (-i) SPD 9 straipsnio 2 dalies nuostatomis – tiesiogiai atsižvelgiant į atitinkamus pagrindinius reikalavimus (SPD I priedas) bei į aiškinamuosius dokumentus (ID) ir, jeigu tai svarbu, eksploatacijos lygius arba klases, pagal ID 1.2 straipsnį. Taip pat atsižvelgiama į kitus reikalavimus, jeigu jų esama (pavyzdžiui, nustatytus kitose Bendrijos direktyvose). Nurodomi kiti naudingi aspektai, įskaitant smulkiai apibūdinančias produkto (-ų) charakteristikas, jeigu tai būtina.Kai negalima skelbti produkto sudedamųjų dalių arba jo parametrų (pavyzdžiui, tam tikrų medžiagų cheminės sudėties), jie neturėtų būti nurodyti Europos techniniame liudijime, bet laikomi išduodančiosios patvirtinimo įstaigos ETL techninėje dokumentacijoje ir pateikiami tik patvirtinimo įstaigoms, dalyvaujančioms atitikties patvirtinimo procedūroje, jeigu tai būtina jų bandymams, tikrinimo ir sertifikavimo tikslams.Pateikiama procedūros, kurią naudojant buvo daromos išvados dėl ilgaamžiškumo, produkto charakteristikų ir eksploatacijos, santrauka. Nurodomos ETL rekomendacijos ir (arba) suderinti, pripažinti nacionaliniai arba kiti standartai (bandymų metodai, skaičiavimo metodai ir t. t.), pateikiamos gautus rezultatus atitinkančios vertės bei parametrai, kurie būtini naudojant produktą, bei numatant darbus ar darbų dalį, kuriuose šis produktas būtų panaudotas. Pateikiama bet kokių specialių bandymo arba įvertinimo metodų santrauka ir nurodomos gautus rezultatus atitinkančios vertės bei parametrai, kurie būtini naudojant produktą, bei numatant darbus ar darbų dalį, kuriuose šis produktas būtų panaudotas. Jeigu būtina ir reikia, nurodomas (-i) ETL priedas (-ai).3. Atitikties vertinimas ir CE ženklinimas3.1. Atitikties patvirtinimo sistemaPateikiama Komisijos nustatyta reikalaujama atitikties patvirtinimo sistema (SPD III priedas). Jeigu ETL taikomas keliems produktams, kiekvieno iš jų reikalaujama atitikties patvirtinimo sistema turėtų būti nurodyta atskirai.3.2. Įsipareigojimai3.2.1. Gamintojo užduotys3.2.1.1. Gamyklos produkcijos kontrolėNurodoma produkcijos nuolatinės vidaus kontrolės, kurią atlieka gamintojas, būdai ir apimtis, įskaitant tikrinimų tipą ir mažiausią dažnumą. Jeigu tas pats ETL taikomas keliems produktams, kiekvienam produktui jis turėtų būti taikomas atskirai.3.2.1.2 Kitos užduotys gamintojui (tik jeigu yra susijusios)Nurodomos kitos gamintojo užduotys, atsižvelgiant į reikalaujamą atitikties patvirtinimo sistemą, pavyzdžiui, pirminis produktų grupės testavimas. Jeigu tas pats ETL taikomas keliems produktams, kiekvienam produktui jis turėtų būti taikomas atskirai.3.2.2. Užduotys patvirtinimo įstaigomsNurodomos įvairios užduotys patvirtinimo įstaigoms, atsižvelgiant į reikalaujamą atitikties patvirtinimo sistemą, įskaitant, kai tinka, bandymų, patikrinimų bei priežiūros tipą ir jų atlikimo dažnumą. Jeigu tas pats ETL taikomas keliems produktams, kiekvienam produktui jis turėtų būti taikomas atskirai.3.3. Ženklinimas CE ženkluCE ženklas tvirtinamas ant……………… (produkto pavadinimas – jeigu būtina, nurodoma, kurioje būtent produkto vietoje; ar prie etiketės; pakuotės; prie lydinčiojo komercinio dokumento). Su CE ženklu pateikiama ši informacija:Laikantis Komisijos nustatytų ženklinimo CE ženklu bendrų nuostatų, nurodoma informacija, kuri turi būti pateikta kartu su CE ženklu, pavyzdžiui:- gamintojo ir gamyklos pavadinimas ar identifikavimo ženklas,- dalyvaujančių patvirtinimo įstaigų skaičius,- produkto tapatumas (komercinis pavadinimas),- ETL numeris,- reikšmingos produkto charakteristikos/eksploatacijos ir jų lygiai/klasės (visi tos pačios paskirties produktai, kad ir kokia būtų gamykla, turi atitikti reikšmingas produktų charakteristikas ir eksploatacijos vertes),- pagaminimo metai ir, jeigu būtina, pagaminimo laikas bei gamybos numeris.4. Prielaidos, kuriomis remiantis buvo įvertintas produkto tinkamumas naudoti4.1. GamybaNurodomi specialūs gaminimo bei surinkimo gamykloje būdai ir numatomos nuostatos dėl darbuotojų kvalifikacijos bei gamyklų techninės įrangos (pavyzdžiui, klijuojamų ir suvirinamų konstrukcijų), jeigu tai yra susiję su produkto (-ų) tinkamumu naudoti, kai jis (jie) naudojami darbams atlikti, ir jeigu yra susiję su esminių reikalavimų laikymusi.Kai nuostatos, liečiančios gamybą, yra neskelbtinos, jos neturėtų būti nurodytos ETL, bet saugomos išduodančioje patvirtinimo įstaigoje ETL techninėje dokumentacijoje ir pateikiamos tik patvirtinimo įstaigoms, dalyvaujančioms atitikties patvirtinimo procedūroje, jeigu tai yra būtina jų testavimo, tikrinimo ir sertifikavimo uždaviniams.4.2. MontavimasPateikiamos produkto (-ų) montavimo/surinkimo statybos aikštelėje nuorodos. Pateikiamos specialios nuorodos darbuotojams, atliekantiems šiuos darbus ir pagaminimo kokybei, jeigu tai susiję su siekimu užtikrinti produkto (-ų) tinkamumą naudoti, kai produktas (-ai) naudojamas (-i) darbams atlikti. Taip pat nurodomi parametrai (projektavimo vertės ir t. t.) ir būdai, jeigu jie būtini projektuojant darbus arba dalį šių darbų, kuriems numatyta naudoti šį produktą. Tam tikrais atvejais nurodomi standartai, ETL rekomendacijos arba ETL priedas (-ai). Aiškiai nurodoma, kad produkto (-ų) gamintojas užtikrina, jog informacija apie šias nuostatas būtų perduota tiems, kam yra skirta.5. Rekomendacijos gamintojui5.1. Įpakavimo, transportavimo ir sandėliavimo rekomendacijosPateikiamos nuostatos, jeigu jos susijusios su siekimu užtikrinti produkto (-ų) tinkamumą naudoti, kai produktas (-ai) naudojamas (-i) darbams atlikti. Aiškiai nurodoma, kad produkto (-ų) gamintojas užtikrina, kad informacija apie šias nuostatas būtų perduota tiems, kam yra skirta.5.2. Naudojimo, priežiūros ir remonto rekomendacijosPateikiamos nuostatos, susijusios su"veikimo būsena", priežiūra, remontu ir įspėjimais, jeigu jie užtikrina produkto (-ų) tinkamumą naudoti, kai produktas (-ai) naudojamas (-i) darbams atlikti. Aiškiai nurodoma, kad produkto (-ų) gamintojas užtikrina, kad informacija apie šias nuostatas būtų perduota tiems, kam yra skirta.[1] Gamykla (-os) nurodoma (-os), jeigu tai būtina dėl techninių priežasčių, pavyzdžiui, dėl prielaidų, kurios daromos pagal skirsnį II.4.1 Gamyba. Tam tikrais atvejais dėl praktinių priežasčių arba kai pageidauja ETL turėtojas, gamykla (-os) taip pat gali būti nurodyta (-os) neskelbtiname ETL priede, kurį saugo ETL išduodanti patvirtinimo įstaiga ir, kuris turi būti pateikiamas tik patvirtinimo įstaigoms, įtrauktoms į atitikties patvirtinimo procedūrą.[2] OL L 40, 1989 2 11, p. 12.[3] OL L 17, 1994 1 20, p. 34.--------------------------------------------------


title: 2008/569/EB,Euratomas: 2008 m. birželio 27 d. Tarybos sprendimas dėl Europos Sąjungos tarnautojų teismo trijų teisėjų skyrimo

text:
11.7.2008

               LT

               Europos Sąjungos oficialusis leidinys

               L 183/31

      TARYBOS SPRENDIMAS

   2008 m. birželio 27 d.
   dėl Europos Sąjungos tarnautojų teismo trijų teisėjų skyrimo
   (2008/569/EB, Euratomas)
   EUROPOS SĄJUNGOS TARYBA,
   atsižvelgdama į Europos Bendrijos steigimo sutartį, ypač į jos 225a straipsnį,
   atsižvelgdama į Europos atominės energijos bendrijos steigimo sutartį, ypač į jos 140b straipsnį,
   kadangi:

               (1)

               Europos Sąjungos tarnautojų teismas (toliau – Tarnautojų teismas) buvo įsteigtas Tarybos sprendimu 2004/752/EB, Euratomas (1). Tuo sprendimu protokolas dėl Teisingumo Teismo statuto tuo tikslu buvo papildytas priedu (toliau – Teisingumo Teismo statuto I priedas).

               (2)

               Sprendimu 2005/150/EB, Euratomas (2) Taryba nustatė kandidatų į Europos Sąjungos tarnautojų teismo teisėjus paraiškų pateikimo ir tvarkymo sąlygas bei tvarką, kaip numatyta Teisingumo Teismo statuto I priedo 3 straipsnio 2 dalyje.

               (3)

               Sprendimu 2005/49/EB, Euratomas (3) Taryba nustatė Teisingumo Teismo statuto I priedo 3 straipsnio 3 dalyje numatyto komiteto (toliau – komitetas) veiklos taisykles.

               (4)

               Sprendimu 2005/151/EB, Euratomas (4) Taryba paskyrė komiteto narius.

               (5)

               Sprendimu 2005/577/EB, Euratomas (5) Taryba, pasikonsultavusi su komitetu, paskyrė septynis Tarnautojų teismo teisėjus. Pagal to sprendimo 2 straipsnį trys teisėjai buvo paskirti trejų metų laikotarpiui nuo 2005 m. spalio 1 d. iki 2008 m. rugsėjo 30 d.2005 m. spalio 12 d. posėdyje Tarybos pirmininkas burtų keliu nustatė, kad teisėjų Irena BORUTA, Horstpeter KREPPEL ir Sean VAN RAEPENBUSCH kadencija baigsis 2008 m. rugsėjo 30 d. (6)

               (6)

               Viešas kvietimas teikti kandidatų į tris Tarnautojų teismo teisėjus laikotarpiui nuo 2008 m. spalio 1 d. iki 2014 m. rugsėjo 30 d. paraiškas buvo paskelbtas 2007 m. gruodžio 7 d. (7). Kandidatų paraiškų teikimo terminas baigėsi 2008 m. sausio 25 d. Buvo užregistruotos penkiasdešimt trijų kandidatų paraiškos, įskaitant trijų kadenciją baigiančių teisėjų paraiškas.

               (7)

               2008 m. kovo 3–4 d. ir balandžio 9–10 d. buvo surengti komiteto posėdžiai. Šių posėdžių metu komitetas parengė Teisingumo Teismo statuto I priedo 3 straipsnio 4 dalyje numatytą nuomonę ir sąrašą. Sąrašą sudaro šeši kandidatai.

               (8)

               Pagal EB sutarties 225a straipsnio ketvirtą dalį ir EAEB sutarties 140b straipsnio ketvirtą dalį Tarnautojų teismo teisėjus skiria Taryba.

               (9)

               Todėl reikia paskirti tris asmenis iš pirmiau nurodyto sąrašo, siekiant užtikrinti subalansuotą teismo narių sudėtį, parenkant juos iš valstybių narių piliečių iš kuo platesnės geografinės teritorijos ir atsižvelgiant į atstovaujamas nacionalines teisines sistemas, kaip numatyta Teisingumo Teismo statuto I priedo 3 straipsnio 1 dalyje.

               (10)

               Sprendimą paskirti naujai kadencijai visus tris kadenciją baigiančius Tarnautojų teismo teisėjus Taryba priėmė atsižvelgdama į tai, kad jie išimties tvarka faktiškai ėjo pareigas dvejus metus. Toks sprendimas jokiu būdu negalės tapti precedentu,

         NUSPRENDĖ:
   1 straipsnis
   Europos Sąjungos tarnautojų teismo teisėjais šešerių metų laikotarpiui nuo 2008 m. spalio 1 d. iki 2014 m. rugsėjo 30 d. skiriami:

               —

               Irena BORUTA,

               —

               Horstpeter KREPPEL,

               —

               Sean VAN RAEPENBUSCH.

         2 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.
   3 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Briuselyje, 2008 m. birželio 27 d.

            Tarybos vardu

            Pirmininkas

         D. RUPEL

      (1)  OL L 333, 2004 11 9, p. 7.

      (2)  OL L 50, 2005 2 23, p. 7.

      (3)  OL L 21, 2005 1 25, p. 13.

      (4)  OL L 50, 2005 2 23, p. 9.

      (5)  OL L 197, 2005 7 28, p. 28.

      (6)  OL C 262, 2005 10 21, p. 1.

      (7)  OL C 295, 2007 12 7, p. 26.


title: 2009/176/EB,Euratomas: 2009 m. vasario 25 d. Valstybių narių vyriausybių atstovų sprendimas dėl Europos Bendrijų Teisingumo Teismo teisėjų ir generalinių advokatų skyrimo

text:
7.3.2009

               LT

               Europos Sąjungos oficialusis leidinys

               L 63/13

      VALSTYBIŲ NARIŲ VYRIAUSYBIŲ ATSTOVŲ SPRENDIMAS

   2009 m. vasario 25 d.
   dėl Europos Bendrijų Teisingumo Teismo teisėjų ir generalinių advokatų skyrimo
   (2009/176/EB, Euratomas)
   EUROPOS SĄJUNGOS VALSTYBIŲ NARIŲ VYRIAUSYBIŲ ATSTOVAI,
   atsižvelgdami į Europos bendrijos steigimo sutartį, ypač į jos 223 straipsnį,
   atsižvelgdami į Europos atominės energijos bendrijos steigimo sutartį, ypač į jos 139 straipsnį,
   kadangi:

               (1)

               Europos Bendrijų Teisingumo Teismo teisėjų Vassilios SKOURIS, Allan ROSAS, Koen LENAERTS, Uno LÕHMUS, Lars BAY LARSEN, Rosario SILVA DE LAPUERTA, Jerzy MAKARCZYK, Endre JUHÁSZ, Marko ILEŠIČ, Ján KLUČKA, Aindrias Ó CAOIMH, Camelia TOADER, Jean-Jacques KASEL ir generalinių advokatų Luís Miguel POIARES PESSOA MADURO, Dámaso RUIZ-JARABO COLOMER, Juliane KOKOTT bei Eleanor SHARPSTON kadencija baigiasi 2009 m. spalio 6 d.

               (2)

               Reikia iš dalies atnaujinti Europos Bendrijų Teisingumo Teismo narių sudėtį laikotarpiui nuo 2009 m. spalio 7 d. iki 2015 m. spalio 6 d. Tačiau negavus pasiūlymo dėl kandidatūros du teisėjus bus galima paskirti tik vėliau,

         NUSPRENDĖ:
   1 straipsnis
   1.   Europos Bendrijų Teisingumo Teismo teisėjais laikotarpiui nuo 2009 m. spalio 7 d. iki 2015 m. spalio 6 d. skiriami:

               Lars BAY LARSEN

               Aindrias Ó CAOIMH

               Endre JUHÁSZ

               Jean-Jacques KASEL

               Koen LENAERTS

               Uno LÕHMUS

               Allan ROSAS

               Marek SAFJAN

               Rosario SILVA DE LAPUERTA

               Vassilios SKOURIS

               Daniel ŠVÁBY

         2.   Europos Bendrijų Teisingumo Teismo generaliniais advokatais laikotarpiui nuo 2009 m. spalio 7 d. iki 2015 m. spalio 6 d. skiriami:

               Niilo JÄÄSKINEN

               Juliane KOKOTT

               Dámaso RUIZ-JARABO COLOMER

               Eleanor SHARPSTON.

         2 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Briuselyje, 2009 m. vasario 25 d.

            Pirmininkė

         M. VICENOVÁ